J E G Y Z Ő K Ö N Y V

Készült: Ibrány Város Képviselő Testületének 2020. október 26-án 14,00 órakor megtartott nyílt testületi üléséről

Az ülés helye: Ibrányi László Művelődési Központ Könyvtár és Sportcentrum II. emeleti rendezvényterme a járványhelyzetre tekintettel az egészségügyi előírások/védőtávolság betartására tekintettel

Jelen vannak:, Haluska András, Kulcsár Béla, Szabó P. Judit, Tóth Balázsné, Kovács Ferenc, Márkus Ferenc, Tábori Tibor képviselő-testületi tagok, Trencsényi Imre polgármester

Trencsényi Imre polgármester úr tisztelettel köszönti a képviselő-testület tagjait.

Megállapítja, hogy a képviselő-testületi ülés határozatképes, mert a megválasztott 8 fő képviselőből 7 fő jelen van, így a megjelentek száma – polgármesterrel együtt – fő.

Javaslom, hogy a Képviselő-testület a meghívóban kiküldött napirendi pontokon túl, egyebekben az alábbi kérdésekben döntsön, illetve foglaljon állást:

* **A Belügyminisztérium által az illegális hulladéklerakók felszámolása érdekében a „Tisztítsuk meg az Országot!” projekt 2020. évben megvalósítandó I. üteméről szóló 1598/2020. (IX. 21.) Korm. határozat 6. pontjában foglaltak alapján kiírt nyilvános pályázat**
* **Lakossági használt sütőolaj gyűjtésre szerződés kötése a Biotrans Kft\_vel**
* **Baptista Szeretetszolgálat használatába adott önkormányzati tulajdonban lévő Ibrány, Dobó I. utca .. sz. alatti Bölcsőde ingatlan területének növelése játszóudvar bővítése céljából**
* **TOP-4.3.1-15-SB1-2016-00003 azonosítószámú projekthez kapcsolódó – játszótér, sportpálya, közpark, közösségi tér és útépítés, térfigyelő rendszer kiépítése tárgyú közbeszerzési eljárásban beérkezett ajánlatok értékelése, az eljárás lefolytatásával összefüggő döntés meghozatal**
* **Október 30-ára tervezett Ambrózi emléktábla avatás ünnepség elhalasztása**

Megkérdezi, hogy a Képviselő-testületnek van-e más napirendi pont megtárgyalására javaslata?

Más napirendi pont megtárgyalására nem érkezett javaslat.

Ezen túlmenően, javaslatot tesz két jegyzőkönyv-hitelesítőre Haluska András és Tábori Tibor képviselő-testületi tagok személyében.

A Képviselő-testület a napirendről szóló, valamint a jegyzőkönyv hitelesítőkre tett javaslatot igen szavazattal elfogadta.

**1.Napirendi pont**

**Beszámoló a lejárt határidejű határozatok végrehajtásáról, a két képviselő-testületi ülés között végzett munkáról**

**Előadó: Trencsényi Imre polgármester**

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem érkezett. –

Trencsényi Imre polgármester: Javaslom a Képviselő-testületnek, hogy a lejárt határidejű határozatok végrehajtásáról, és a két képviselő-testületi ülés között végzett munkáról szóló előterjesztést a határozat-tervezet szerint fogadjuk el.

A Képviselő-testület a javaslatot 8 igen szavazattal elfogadta, és a következő határozatot hozta:

**C5**

**IBRÁNY VÁROS KÉPVISELŐ TESTÜLETÉNEK**

**233/2020.(X.26.)KT. sz.**

**H a t á r o z a t a**

**beszámoló a lejárt határidejű határozatok végrehajtásáról, a két képviselő-testületi ülés között végzett munkáról – című napirendi ponthoz**

A K É P V I S E L Ő – T E S T Ü L E T

202/2020.(VIII.17.)KT.sz. , 203/2020.(VIII.17.) éa 224/2020 (IX.28.) KT.sz. határozat, 208/2020.(VIII.31.)KT.sz. határozat, 209/2020.(VIII.31.)KT.sz. határozat, 213/2020.(VIII.31.)KT.sz. határozat, 217/2020.(VIII.31.)KT.sz. határozat, 219/2020.(IX.28.)KT.sz. határozat, 223/2020.(IX.28.)KT.sz. határozat a határozat végrehajtásáról, a két képviselő-testületi ülés között végzett munkáról szóló beszámolót elfogadja.

**2.)Napirendi pont**

**A települési támogatásokról és egyes szociális ellátásárokról szóló 8/2015.(II.27.)Önkormányzati rendelet módosítása**

**Előadó: Trencsényi Imre polgármester**

Trencsényi Imre polgármester: A települési támogatásokról és egyes szociális ellátásokról szóló 8/2015 (II.27.) önkormányzati rendeletünk (továbbiakban: rendelet) 2015. március 1-jétől lépett hatályba.

A rendeletet legutóbb a szeptemberi ülésén módosította a képviselő-testület a 22/2020 (IX.29.) önkormányzati rendeletével, mikor is a támogatásra jogosultság feltételeinél megemelte az egy főre eső jövedelemhatárt, s megemelte az adható támogatási összeghatárt is.

A jelenlegi rendelet módosítás azért vált szükségessé, mert a szeptember 28-i ülésen felmerült, hogy rendszeres támogatást lenne indokolt adni azoknak az ibrányi családoknak, akik fogyatékos, ápolásra gondozásra szoruló hozzátartozóikról gondoskodnak nap-mint nap,- elismerve ezzel is áldozatos munkájukat és segítve anyagi helyzetükön. A rendelet-tervezet beterjesztése előtt fontos volt annak megismerése,- az előzetes számítások, kalkuláció elvégzése okán - hogy hány érintett család lehet a városban.

Az Ibrányi Járási Hivatal vezetőjétől kértünk ehhez adatot, mivel a gyermekek otthongondozási díját (GYOD), és az ápolási díjat a Járási Hivatal jogosult megállapítani, ők rendelkeznek erre hatáskörrel,-tehát önkormányzatunk erre vonatkozóan nem rendelkezik pontos adattal.

Tájékoztatása alapján jelenleg városunkban 102 fő részesül ápolási díjban. Ezt az a hozzátartozó (szülő, nagykorú testvér, nagykorú gyermek, házastárs, élettárs stb..) kaphatja, aki az állandó és tartós gondozásra szoruló súlyosan fogyatékos személy (életkorra tekintet nélkül), vagy tartósan beteg 18 év alatti gyermek gondozását, ápolását végzi. Az ápolási díj összege 37.490 Ft-tól (alapösszegű ápolási díj) az emelt összegű ápolási díjon (56.400.-Ft) és maximum havi 67.485 Ft-ig (kiemelt ápolási díj) terjedhet. Ezek bruttó összegek, ezt 10 % járulék csökkenti. Szakértő állapítja meg az ápolt személy egészségi állapotát, s ennek alapján kerül az ápolási díj összege megállapításra.

2019. januárjától került bevezetésre új ellátási formaként a gyermekek otthongondozási díja (GYOD) az önellátásra képtelen gyermekét gondozó ápoló szülők ellátásaként. Ebben az esetben tehát csak a szülő jogosult erre, függetlenül attól, hogy az áltata gondozott gyermeke még 18 év alatti, vagy már nagykorú. Ennek összege havonta 1 gyermek gondozásaként 100.000 Ft, több gyermek gondozása esetén 150.000 Ft. /Ezek az összegek Bruttó összegek, melyekből 10 % kerül levonásra/

Ha van más pénzbeli ellátása is a szülőnek, akkor a GYOD havi összegének és a másik pénzellátás bruttó összegének a különbözete a GYOD összege. Ibrányban 39 szülő részesül GYOD-ban.

Az önellátásra képtelen gyermeket gondozó szülők esetén tehát valamelyest javult a helyzet a GYOD 2019 évi bevezetésével, viszont akiknek nem a gyermeküket, hanem pl. idős szüleiket, vagy házastársukat kell ápolniuk, gondozniuk, és emiatt nem tudnak munkát vállalni, esetleg emiatt kell a munkahelyüket feladniuk, - azok anyagi helyzete továbbra is nagyon rossz maradt.

Ez az ápolási-gondozási feladat folyamatosan, szünet nélkül teljes embert kíván,- ezért tartanánk méltányosnak, hogy ezt a **141 családot** évente több alkalommal rendkívüli települési támogatásban részesítsük, pl.15.000 Ft összeggel negyedévente. Azért nem javaslom, hogy ezt a támogatást rendszeres havi anyagi támogatás formájában nyújtsuk,- mivel akkor ezt az általunk folyósított rendszeres települési támogatást jövedelemként figyelembe veszi a Járási Hivatal az ellátás felülvizsgálatakor, s ezzel csökkenne az ápolási díj, vagy GYOD összege. Ebben az esetben nem valósulna meg a célunk, hogy egy kis anyagi könnyebbséget nyújtsunk ezeknek a családoknak. A szociális ellátásokról és a szociális igazgatásról szóló 1993. évi III. törvény 4.§ (1a) bekezdésének 1. pontja alapján ugyanis a rendkívüli települési támogatást nem kell jövedelemként figyelembe venni, de a rendszerest (a lakhatáshoz kapcsolódó rendszeres kiadások viseléséhez, a gyógyszerkiadások viseléséhez és a lakhatási kiadásokhoz kapcsolódó hátralékot felhalmozó személyek részére nyújtott rendszeres települési támogatás kivételével) igen. Évi 4 alkalommal történő kifizetés esetén, rendkívüli települési támogatásként ez áthidalható lenne. Ennek az éves költségvetési kihatása előreláthatólag (a javaslatban szereplő jelenlegi 141 fővel számolva ) 8,5 millió Forint lenne (8.460.000 Ft/év ) mindösszesen.

Módosítását javaslom egyidejűleg a rendeletnek a köztemetést szabályozó rendelkezéseinek is.

A helyi rendeletünkben kell rendelkezni a köztemetés költségeinek viseléséről, itt van meghatározva, hogy a temetésre köteles hozzátartozók közül ki jogosult a temetési költség megfizetése alóli teljes, illetve részleges mentességre.

Jelenlegi szabályozásunk alapján méltányosság gyakorlása nélkül csak az mentesül a köztemetés költségének teljes összegű megfizetése alól, aki saját maga ellátására is képtelen, súlyos, fokozott ápolásra szorul és vagyona sem neki, sem a családtagjainak nincs, továbbá ha az elhunyt személy után hagyatéki vagyon nem maradt, illetve az nem olyan mértékű, amely a köztemetés költségeit fedezné, és 50 %-os mentességet kap ha a családjában az egy főre eső jövedelem nem haladja meg a mindenkori öregségi nyugdíj legkisebb összegét és két, vagy több kiskorú gyermek eltartásáról gondoskodik.

Nagyon nehéz helyzetben lévő családok végső esetben élnek a köztemetés kérésével, ezért itt a költségek alóli mentességben enyhítésre teszek javaslatot.

A napirendi pontot tárgyalta a Képviselő-testület Szavazatszámláló Ügyrendi és Jogi Bizottsága. Felkérem Tábori Tibort, a Bizottság elnökét, hogy mondja el véleményüket az előterjesztéssel kapcsolatban.

Tábori Tibor Szavazatszámláló Ügyrendi és Jogi Bizottság elnöke: A Bizottság a napirendi pontot megtárgyalta, melynek alapján elfogadásra javasolja azt a Képviselő-testület részére.

Trencsényi Imre polgármester: Kérem a Képviselő-testületet, hogy az előterjesztéssel kapcsolatban mondják el véleményüket, tegyék fel kérdéseiket.

Tóth Balázsné képviselő-testületi tag: Maximálisan támogatom az előterjesztést módosítását, mert Ibrányban sok olyan család van, akik erre nagyon rászorulnak. A kérdésem az lenne, hogy akkor ez nem automatikusan megy, hanem igényelniük kell? Hogyan fognak erről értesülni? Újságban, vagy honlapon történik a tájékoztatás?

Bakosiné Márton Mária jegyző: Az újságban, a honlapon, és arra gondoltunk, hogy a támogató szolgálatot és intézményvezetőket is tájékoztatjuk, akik az ismeretségi körükben ezt tudják mondani.

Trencsényi Imre polgármester: Bár az én nevem alatt megy ez az előterjesztés, de szeretném Tábori Tibornak megköszönni ezt az ötletet., aki régóta szorgalmazza már ezeknek a családoknak a támogatását.

Javaslom a Képviselő-testületnek, hogy az előterjesztést a rendelet-tervezet szerint fogadjuk el.

A Képviselő-testület a javaslatot 8 igen szavazattal elfogadta, és az alábbi rendeletet alkotta:

**Z1**

**IBRÁNY VÁROS ÖNKORMÁNYZATA POLGÁRMESTERÉNEK**

**25/2020 (X.27.) önkormányzati rendelete**

**a települési támogatásokról és egyes szociális ellátásokról szóló 8/2015.(II.27) önkormányzati rendelet módosításáról**

Ibrány Város Önkormányzatának polgármestere a szociális igazgatásról és szociális ellátásokról szóló 1993. évi III. törvény 33.§ (7) bekezdésében, 48.§ (4) bekezdésében, 132.§ (4) bekezdés d) és g) kapott felhatalmazás alapján az Alaptörvény 32. cikk (2) bekezdésében meghatározott feladatkörében eljárva a következőket rendeli el:

1.§

**A települési támogatásokról és egyes szociális ellátásokról szóló 8/2015.(II.27) önkormányzati rendelet (továbbiakban: Rendelet) 2 §-ának helyébe a következő rendelkezés lép:**

*2.§*

*A szociális rászorultságtól függő ellátások formái:*

„a) rendszeres települési támogatások:

aa) természetbeni támogatás lakásfenntartási kiadások támogatása-fűtési támogatás

ab) ikerszületés esetén gyermekek gondozásához nyújtott anyagi támogatás

b) rendkívüli települési támogatások:

ba) rendkívüli települési támogatás

bb) temetési költségekhez biztosított rendkívüli települési támogatás

bc) gyógyszer támogatás

bd) gyermekek és felsőfokú oktatási intézmény nappali tagozatán tanuló fiatal felnőttek tanév kezdési támogatása

be) időskorúak eseti támogatása

**bf) beteg hozzátartozót gondozó személy támogatása**

c) fiatalok lakhatási feltételei megteremtéséhez kapcsolódó lakásépítési, lakásvásárlási

támogatás”

2.§

**A Rendelet egy újabb, 12/E §-sal egészül ki:**

„Rendkívüli települési támogatás beteg hozzátartozót gondozó személy részére

12/E. §

(1) A „rendkivüli települési támogatás beteg hozzátartozót gondozó személy részére” támogatásra jogosult az, aki a beteg hozzátartozójának ápolását végzi és ezután ápolási díjban, vagy gyermekek otthongondozási díjában részesül.

(2) A kérelemhez egyidejűleg csatolni kell a Járási Hivatal ápolási díjat, illetve gyermekek otthongondozási díját megállapító jogerős határozatát.

(3) A beteg hozzátartozóját gondozó személy a támogatást arra az időre kaphatja, amíg a beteg hozzátartozó gondozása ténylegesen történik. A támogatás maximum évente 4 alkalommal adható, s egyszeri összege ezen a jogcímen maximum 15.000 Forint.

(4) Nem állapítható meg a támogatásra való jogosultság, illetve a már megállapított támogatást meg kell szüntetni annak, akinek az ápolási díjra, vagy a gyermekek otthongondozási díjára való jogosultsága időközben megszűnik.

(5) A támogatási kérelmek elbírálásával kapcsolatos hatósági jogkört a Képviselő Testület Szociális és Egészségügyi Bizottsága gyakorolja.

(6)A támogatás iránti kérelmet a 7. melléklet szerinti, a képviselő-testület által rendszeresített formanyomtatványon lehet benyújtani, mely elérhető a Polgármesteri Hivatal Ügyfélszolgálatán, vagy elektronikusan a város internetes honlapján.

3.§

**A Rendelet 13.§ (1) bekezdésének helyébe a következő rendelkezés lép:**

(1) A polgármester az eltemettetésre köteles személyt a terhére megállapítható köztemetés

költségének megtérítési kötelezettsége alól :

a) 50%-ban mentesíti, ha a családjában az egy főre eső jövedelem nem haladja meg a mindenkori öregségi nyugdíj legkisebb összegét, egyedülálló, s egyszemélyes háztartásban élő temettető esetén annak 150 %-át és a saját lakhatását biztosító ingatlanán kívül vagyonnal nem rendelkezik és az elhunyt személy után hagyatéki vagyon nem maradt, illetve az nem olyan mértékű, amely a köztemetés költségeit fedezné .

b) teljes egészében (100 %-ban) mentesíti, ha

saját maga ellátására is képtelen, súlyos, fokozott ápolásra szorul, vagy az egy főre eső jövedelem a családjában nem haladja meg a mindenkori öregségi nyugdíj legkisebb összegét, egyedülálló esetén annak 150 %-át és kiskorú gyermeket nevel, és a saját lakhatását biztosító ingatlanán kívül vagyona sem neki, sem a családtagjainak nincs,- amennyiben az elhunyt személy után hagyatéki vagyon nem maradt, illetve az nem olyan mértékű, amely a köztemetés költségeit fedezné.

4.§

A Rendelet egy új 7.melléklettel egészül ki, mely jelen rendelet 1. melléklete.

5.§

Záró rendelkezés

Ez a rendelet 2021. január 01. napján lép hatályba, s az ezt követő napon egyidejűleg hatályát veszti

Ibrány, 2020. október 26.

**Trencsényi Imre . Bakosiné Márton Mária s**

**polgármester jegyző**

1. melléklet

**A települési támogatásokról és egyes szociális ellátásokról szóló 8/2015.(II.27) önkormányzati rendelet**

**7. melléklete**

Ibrány Város Önkormányzat Képviselő-testülete

Szociális és Egészségügyi Bizottságához

**KÉRELEM**

**RENDKÍVÜLI TELEPÜLÉSI TÁMOGATÁS**

**BETEG HOZZÁTARTOZÓT GONDOZÓ SZEMÉLY RÉSZÉRE**

………………….……..……………név, /szül. név: ………………………………………./

Sz.hely,idő:……………………………………….a.n:…………………………………………TAJ száma: ………………………….. Ibrány, …………………………út …….szám alatti lakos azzal a kérelemmel fordulok a Tisztelt Címhez, hogy részemre rendkívüli települési támogatást szíveskedjenek megállapítani, mint beteg hozzátartozót gondozó személy részére

Az általam ápolt, gondozott hozzátartozó adatai:

………………….……..……………név, /szül. név: ………………………………………./

Sz.hely,idő:……………………………………….a.n:…………………………………………TAJ száma: ………………………….. Ibrány, …………………………út …….szám

Kérelmemet az alábbiakkal indokolom:

………….év …………………….hó óta ápolom a tartósan beteg, ápolásra, gondozásra szoruló hozzátartozómat, aki gyermekem,/ szülőm,/ házastársam,/élettársam,/ testvérem ……………………………(megfelelő aláhúzandó).

Ápolása, gondozása után részemre a Szabolcs-Szatmár-Bereg Megyei Kormányhivatal Ibrányi Járási Hivatala ápolási díjat,/gyermekek otthongondozási díját állapított meg a …………………………..számú határozatával, melynek másolatát egyidejűleg a kérelmemhez csatolom.

**Ibrány, ……….év………………..hó……nap**

……………………………..

**kérelmező aláírása**

**A kérelem elbírálásához az alábbi dokumentum csatolása szükséges**:

Szabolcs-Szatmár-Bereg Megyei Kormányhivatal Ibrányi Járási Hivatala által a kérelmező részére az ápolási díjat,/gyermekek otthongondozási díját megállapító határozat másolata

Nyilatkozat:

Alulírott nyilatkozom, hogy személyes adataimnak az eljárás során történő felhasználását, annak az iratkezelési szabályzatban meghatározott selejtezésig történő megőrzését tudomásul veszem és ahhoz egyidejűleg hozzájárulok.

Kérelmem pozitív elbírálása esetén a fellebbezési jogomról lemondok.

Kérem, hogy a részemre megállapított anyagi támogatást készpénzben fizessék ki, / az alábbi folyószámlára utalják:

számlatulajdonos neve:……………………………… számlavezető pénzintézet:……………….

folyószámla szám: ………………………………………………………

Ibrány, …………………év………………………………..hó …………….nap

……………………………………………..

kérelmező aláírása

**3.)Napirendi pont**

**Ibrány Város Önkormányzata és Szervei Szervezeti és Működési Szabályzatáról szóló 5/2011.(II.25.)Önkormányzati rendelet módosítása**

**Előadó: Trencsényi Imre polgármester**

# Trencsényi Imre polgármester: Az önkormányzat és szervei szervezeti és működési szabályairól szóló 5/2011 (II.25.) önkormányzati rendeletünket legutóbb júniusban módosítottuk, az egészségügyi veszélyhelyzet megszüntetését követően, mikor is visszaállítottuk az átruházott hatásköröket és módosítottuk a tisztségviselők fogadóóráit - azonban most ismételten szükségessé vált a módosítása.

A módosítást az teszi szükségessé, hogy a jelenlegi szabályozás alapján a költségvetési rendelet elfogadása előtt kötelező közmeghallgatást tartani. Ez a februári költségvetési rendelet megalkotását megelőző időben szokott történni. Jelenleg tart,- felfutóban van- a koronavírus járvány őszi időszaka. Sajnos alapos esély van arra, hogy a járvány a téli időszakban is itt lesz velünk, ezért egészségügyi okok miatt nem biztos, hogy lehetőség lesz egy nagyobb létszámú, zárt helyen történő közmeghallgatás tartására január végén, február elején. Ennek hiányában azonban a jelenlegi szabályozásunk alapján jogszabálysértő lenne a költségvetési rendeletünk megalkotása. Mivel ezt nem magasabb szintű jogszabály írja elő számunkra, hanem a helyi rendeletünk- célszerű ezen módosítani. Mindenképpen sort kerítünk majd – egészségügyileg kevésbé veszélyes időszakban a közmeghallgatásra, de ez az év eleji időszak erre nem alkalmas. Javaslom, hogy ne legyen kötelező a költségvetési rendelet megalkotását megelőzően a közmeghallgatás tartása,- legyen az úgy szabályozva, hogy rugalmasságra adjon lehetőséget.

A napirendi pontot megtárgyalta a Képviselő-testület Szavazatszámláló Ügyrendi és Jogi Bizottsága. Felkérem Tábori Tibor Urat, a Bizottság elnökét, hogy mondja el véleményüket az előterjesztéssel kapcsolatban.

Tábori Tibor Szavazatszámláló Ügyrendi és Jogi Bizottság elnöke: A Szervezeti és Működési Szabályzatunkban rögzítve van, hogy februárban kell közmeghallgatást tartanunk, de úgy gondolom, hogy ebben a helyzetben amiben most élünk világszerte, nagyfokú felelőtlenség lenne az önkormányzattól, ha úgy gondolnánk, hogy ennek a törvényi kötelezettségünknek biztosan eleget tudnánk tenni. Biztosak vagyunk benne, hogy nem tudunk eleget tenni, ha viszont nem, akkor viszont a saját magunk alkotott jogszabályt sértjük meg. Úgy gondolom, hogy egy közmeghallgatás csak biztonságos körülmények között, úgy hogy az érintettekre semmilyen egészségügyi veszélyhelyzettel ne járjon, és olyan körülmények között tudjuk megtartani, hogy az senkire veszélyt ne jelentsen. Viszont ehhez szükség van arra, hogy akkor tűzzük ki, amikor biztonságosan tudjuk megtartani.

Az élet ilyen, rendkívüli helyzetek rendkívüli megoldásokat kell, hogy szüljenek. Bizottság megtárgyalta, és egyhangúlag elfogadásra javasolja a Képviselő-testületnek.

Trencsényi Imre polgármester: Én abban bízom, hogy februárban meg fogjuk tudni tartani, de nagyon úgy tűnik, ahogy a országos, vagy a megyei és a helyi adatokat látjuk, hogy sajnos Ibrányban is ez a tendencia most nagyon hirtelen megugrott, és már közösségekben, idősek otthonában, iskolában ott van, és nagyon nagy veszélyt jelent az ott érintettekre. Ahogy prognosztizálják, év végére túl leszünk rajta, ha nem tudjuk megtartani, ahogy lehetőséget biztosít a szabályozás, megtartjuk a közmeghallgatást.

Javaslom a Képviselő-testületnek, hogy az előterjesztést a rendelet-tervezet szerint fogadjuk el.

A Képviselő-testület a javaslatot 8 igen szavazattal elfogadta, és az alábbi rendeletet alkotta:

**A1**

**IBRÁNY VÁROS ÖNKORMÁNYZATA KÉPVISELŐ TESTÜLETÉNEK**

**26/2020. (X.27.) önkormányzati rendelete**

**Ibrány Város Önkormányzata és Szervei Szervezeti és Működési Szabályzatáról szóló 5/2011. (II.25.) önkormányzati rendelet módosításáról**

Ibrány Város Önkormányzat képviselő-testülete Magyarország Alaptörvénye 32. cikk (2) bekezdésében valamint Magyarország helyi önkormányzatairól szóló 2011.évi CLXXXIX. törvény 53.§.(1) bekezdésében foglalt felhatalmazás alapján és Magyarország Alaptörvénye 32. cikkének (1) bekezdés d) pontjában meghatározott feladatkörében eljárva, a következőket rendeli el:

1. **§**

**Ibrány Város Önkormányzata és Szervei Szervezeti és Működési Szabályzatáról szóló 5/2011. (II.25.) önkormányzati rendelet (a továbbiakban: Rendelet) 31. § helyébe a következő rendelkezés lép:**

31. §.

„(1) A képviselő-testület a lakosság véleményének megismerése, általános tájékoztatása érdekében évente legalább egy alkalommal, szükség szerint, valamint a (2) bekezdésben meghatározott döntések meghozatala előtt közmeghallgatást tart .

(2) Az alábbi döntések meghozatala előtt kötelező a közmeghallgatás tartása:

1. terület és településfejlesztés koncepció elfogadása, módosítása,
2. általános rendezési terv megalkotás, vagy módosítása,
3. terület-szervezési kérdésekben történő döntés”

**2.§**

Ez a rendelet a kihirdetését követő napon lép hatályba és a hatálybalépését követő napon egyidejűleg hatályát veszti.

Ibrány, 2020. október 26.

**Trencsényi Imre Bakosiné Márton Mária**

**Polgármester jegyző**

**4.)Napirendi pont**

**A Díszpolgári cím, a Pro Urbe Emlékérem, Ibrányért Díszcímer, valamint a Város Kiváló Közalkalmazottja a Város Kiváló Köztisztviselője valamint Ibrány Kiváló Tanulója kitüntetés adományozásáról szóló 6/2000.(III.17.)Önkormányzati rendelet módosítása**

**Előadó: Trencsényi Imre polgármester**

Trencsényi Imre polgármester: A Szervezeti és Működési Szabályzat 19. §. (4) bekezdés előírásának megfelelően a rendelet-tervezet a város internetes honlapján véleményezés céljából megjelent, de arra észrevétel, vélemény az ülés megkezdéséig nem érkezett.

A hatályoskitüntetési rendeletünket legutóbba júliusi ülésünkön, az 19/2020 (VII.27.) önkormányzati rendelettel módosította a képviselő-testület. A rendelet módosítását követően merült fel, hogy Ambrózy György részére – akinek tiszteletére egy emléktábla kerül október 30-án felavatásra – kerüljön egy posztumusz díszpolgári cím odaítélésre,- ami mindenképpen emelné a megemlékezés méltóságát. .

Ahhoz, hogy ez a kitüntetés adományozás megvalósulhasson, szükséges a jelenleg hatályban lévő rendeletünket ismételten módosítani, melyre a rendelet-tervezetben foglaltak szerint teszek javaslatot.

Eddig is volt lehetőség, hogy egy kitüntetést posztumusz, a kitüntetett személy halálát követően ítéljünk oda,- de eddig nem telt el ilyen sok idő a kitüntetett személy halála és a kitüntetés odaítélése között.

Tevékenysége, munkássága okán Ambrózy György kiérdemelte az Ibrány díszpolgára címet,- de nincs olyan hozzátartozója, akinek átadhatnánk az elismerést,- ezért az ilyen esetekben a helytörténeti gyűjteményben kerülne elhelyezésre (a méltatással egyetemben) a kitüntetés. Gondolva a hasonló jövőbeni alkalmakra is- a posztumusz kitüntetés esetében lehetőség lenne az általános április 15-i javaslattételi határidőtől eltérni.

A rendelet-tervezetet megtárgyalta a Képviselő-testület Szavazatszámláló Ügyrendi és Jogi Bizottsága. Felkérem Tábori Tibor Urat, a Bizottság elnökét, hogy mondja el véleményüket az előterjesztéssel kapcsolatban.

Tábori Tibor Szavazatszámláló Ügyrendi és Jogi Bizottság elnöke: Ambrózy György nevéhez nagyon sok minden kapcsolódik, amit Ibrányért tett. Amit kevesen tudnak például, a hatvanori almás létrehozása, ahová még Angliából is jöttek tanulmányi útra.

Vagy a menta meghonosítása, feldolgozása, amely nagyon sok Ibrányinak adott plusz megélhetést .Valamint, a Nagyerdőn melegvizes zuhanyfürdős lehetőséget biztosított az ott élő embereknek. A Bizottság a napirendi pontot megtárgyalta, melynek alapján javasolja azt elfogadásra a Képviselő-testület részére.

Trencsényi Imre polgármester: Kérem a Képviselő-testület tagjait, mondják el véleményüket, tegyék fel kérdéseiket az előterjesztéssel kapcsolatban.

Kovács Ferenc tanácsnok: Teljes mértékben támogatom az rendelet-tervezetet, megmondom őszintén felkeltette az érdeklődésemet, mert nem nagyon hallottam Ambrózy Györgyről, és elég sok mindent elolvastam utána. Igazából amiket tett Ibrányért, megérdemli, hogy megemlékezzünk róla.

Dóka Zoltán pénzügyi iroda-vezető: Azt kérném a helytörténész úrtól, hogy gondoljuk már végig, hogy a legutolsó tulajdonos neve megjelenhetne e a kastély megnevezésében.

Ambrózy Kastélyként is nevezhetnénk ezután, ezzel is jelezve, hogy Ibrányért ez az ember milyen sok mindent tett.

Tábori Tibor tanácsnok: Végülis, hogy a kastélyt hogyan hívjuk, hogyan nevezzük el, abba van beleszólásunk, de amikor a 19. században a Blauer család ide kerül, és épít 3 kastélyt, amiből 2 áll fent, az azért Blauer kastély, mert ők építették. Az, hogy 43-ban vagy 44-ben Ambrózy megveszi tőlük, mert a zsidoktól egyébként is elvettek mindent, és ő ezzel is próbálta segíteni őket, azért nézzük. Ha mi úgy írjuk le, hogy Blauer-Ambrózy kastélyként emlegetjük, vagy így írjuk le, el fog terjedni egy idő után. Végülis szándék kérdése.

Trencsényi Imre polgármester: Nagyon sok mindent tett Ibrányért, az ibrányi emberekért. 50.000 téglával támogatta a római katolikus templom építését, illetve a kastély is az ő tulajdonát képezte, ahova most a református általános iskolás gyerekek járnak. Javaslom, hogy rendeletünket az ismertetett indokok alapján módosítsuk, s a rendelet-tervezetet fogadjuk el.

A Képviselő-testület a javaslatot 8 igen szavazattal elfogadta, és az alábbi rendeletet alkotta:

**Z1**

**IBRÁNY VÁROS ÖNKORMÁNYZATA KÉPVISELŐ-TESTÜLETÉNEK**

**27/2020. (X.27.) önkormányzati rendelete**

**A díszpolgári cím, a Pro Urbe Emlékérem, Ibrányért Díszcímer, a Város Kiváló Közalkalmazottja, a Város Kiváló Köztisztviselője valamint Ibrány Kiváló Tanulója kitüntetés adományozásáról szóló 6/2000 (III.17.) önkormányzati rendelet módosítása**

Ibrány Város Önkormányzatának képviselő-testülete a Magyarország Alaptörvénye 32. cikkének (2) bekezdésében kapott felhatalmazás alapján a Magyarország Alaptörvénye 32. cikkének (1) bekezdése i) pontjában meghatározott feladatkörében eljárva a következőket rendeli el:

1. §

**A díszpolgári cím, a Pro Urbe emlékérem, Ibrányért Díszcímer, a Város Kiváló Közalkalmazottja, a Város Kiváló Köztisztviselője valamint Ibrány Kiváló Tanulója kitüntetés adományozásáról szóló 6/2000 (III.7.) önkormányzati rendelet 4. § (4) bekezdésének helyébe a következő rendelkezés lép és az alábbi új, (4a)és (4b) bekezdésekkel egészül ki:**

„(4) Az elismerésre érdemes személy elhalálozása esetén posztumusz kitüntetés is adományozható. Ebben az esetben az elismerés átvételére a legközelebbi hozzátartozó jogosult.

(4a) Amennyiben a posztumusz kitüntetésben részesülőnek élő hozzátartozója nem lelhető fel, úgy a kitüntetés a kitüntetésben részesülő személy méltatásával együtt a Helytörténeti Gyűjteményben kerül elhelyezésre.

(4b) Posztumusz kitüntetés adományozására irányuló javaslatot az általános beterjesztési határidőktől eltérően, bármikor jogosult – a kitüntetés fajtától függően - a rendeletben meghatározott, arra jogosult.”

**2.§**

A Rendelet a kihírdetését követő napon lép hatályba, és a hatálybalépését követő napon hatályát veszti.

**Ibrány, 2020. október 26.**

**Trencsényi Imre Bakosiné Márton Mária**

**polgármester jegyző**

**5.)Napirendi pont**

**Ibrány Város 2018-2023 Helyi Esélyegyenlőségi Programjának áttekintése, felülvizsgálata**

**Előadó: Trencsényi Imre polgármester**

Trencsényi Imre polgármester: Az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. §-a rendelkezik a helyi esélyegyenlőségi programról. A törvény 31. § (1) bekezdése szerint a települési önkormányzat ötévente, öt évre szóló helyi esélyegyenlőségi programot fogad el, amelyet a 31. § (4) bekezdése értelmében kétévente át kell tekinteni és szükség esetén felül kell vizsgálni.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Tábori Tibor tanácsnok: Úgy gondolom, hogy ami az esélyegyenlőségi programban meg is jelenik, amit a Képviselő-testület meghozott, abból le lehet szűrni, hogy mi az elsődleges szempontja a testületi tagoknak. Az, hogy megtartsa a fiatalokat, megtartsa az ibrányiakat, amennyiben lehetőségünk adódik, támogassuk, hogy itt telepedjenek le, egy szélesebb oktatási spektrumot kínálni nekik, hogy ne vándoroljanak el, ne menjenek más településekre például továbbtanulni, mert itt is megtalálhatja az a kör a lehetőséget. A szociális bérlakásokkal is segítjük ezt. A környező településekhez képest jóval több bérlakással rendelkezünk.

Trencsényi Imre polgármester: Javaslom, hogy az előterjesztést a határozat-tervezet szerint fogadjuk el.

A Képviselő-testület a javaslatot 8 igen szavazattal elfogadta, és a következő határozatot hozta:

**Z1**

**Ibrány Város Képviselő Testületének**

**234/2020. (X.26.) KT. sz.**

**h a t á r o z a t a**

**Ibrány Város 2018-2023 Helyi Esélyegyenlőségi Programjának**

**2020. évi áttekintése, felülvizsgálata és módosítása**

**című napirendi ponthoz**

A K É P V I S E L Ő - T E S T Ü L E T

Az egyenlő bánásmódról és az esélyegyenlőség előmozdításáról szóló 2003. évi CXXV. Törvény 31.§-ának megfelelően a 185/2013. (VIII.18.) KT. számú határozattal elfogadott Helyi Esélyegyenlőségi Programját (2013-2018) és Intézkedési Tervét áttekintette és annak módosítását, felülvizsgálatát a melléklet szerint jóváhagyja.

UTASÍTJA

a jegyzőt, hogy a program felülvizsgálata során felmerült változásokat Ibrány Város Helyi Esélyegyenlőségi Programjában vezesse át, s egységes szerkezetbe foglalva azt küldje meg a Társadalmi Esélyteremtési Főigazgatóság Észak-Alföldi Társadalmi Esélyteremtési Igazgatósága felé, illetve online töltse fel a hep.szgyf.gov.hu weboldalra.

Felelős: Bakosiné Márton Mária jegyző

Határidő: 2020. november 15.

234/2020 (X.26.)KT.Határozat melléklete

**HEP módosítások**

**A település bemutatása fejezet, 6. oldal 4. bekezdés helyébe a következő kerül:**


A Közösségi Ház, valamint 4 új kis alapterületű szociális bérlakás létesítésével, a Komplex telep programon belül Tanoda, és Teleház beindításával jelentősen javultak a település mélyszegénységben élő, roma –gyermek népességének életkörülményei, esélyei.

*2020-ra a TOP-4.3.1-15 „Leromlott városi területek rehabilitációja Ibrányban” pályázat keretében elkészült 8 új építésű szociális bérlakás és 1 szolgálati lakás, valamint önkormányzatunk ezek mellett - saját erőforrásokat felhasználva 2 szociális bérlakást is épített. Ezekkel az ingatlanokkal bővültek városunk népességmegtartó lehetőségei.*

A településrészen élő felnőttkorú mélyszegénységben élő, zömmel roma nemzetiségű lakosság - 56 fő – részére helyben szervezett átképzések kerültek megtartásra, melynek ideje alatt a résztvevők számára megélhetési támogatás volt biztosítva. Az esélyegyenlőség biztosítása érdekében jelentős számú egészségügyi szűrésre, egészségügyi felvilágosító előadások megtartására, pénzügyi és vállalkozási ismeretekkel kapcsolatos előadások megtartására, sport és kulturális rendezvények tartására került sor.

**A település bemutatása fejezet, 6. oldal 5. bekezdés helyébe a következő kerül:**

Az elmúlt időszak demográfiai adatainak tanúsága szerint folytatódik a település lakónépességének lassú csökkenése, valamint elöregedése, mivel a lassan csökkenő állandó lakosságból a 65 évnél idősebb népesség száma, s aránya a településen belül 2016 évig tovább emelkedett, majd ettől az évtől kezdődően valamelyest csökkent az állandó lakosságon belül a 65 év felettiek aránya.



A táblázatból kitűnik, hogy az elmúlt évek során a lakónépesség száma csökkenő tendenciát mutat *(kivéve a 2017-es évet, amikor növekedett a település lakosságszáma az előző évhez képest)*, melyben azonban valamelyes lassulás tapasztalható. Ezen tendencia megállítása és esetleges megfordítása érdekében az önkormányzat az utóbbi 2 évben – más településről a betelepedést, letelepedést segítő lakáscélú ellátást nyújt (bérlakás biztosításával, *illetve a fiatalok lakhatási feltételei megteremtéséhez kapcsolódó lakásépítési, lakásvásárlási támogatással*), melyek célja a lakónépesség növelése.



**Az Értékeink, küldetésünk fejezet (9. oldal) az alábbiakkal egészül ki:**

*Ibrány Város Önkormányzata 2020-ban támogatást nyert a Kisfaludy 2030 Turisztikai Fejlesztő Nonprofit Zrt. által meghirdetett strandfejlesztési program keretében. A projekt keretében az Ibrányi Tiszai Szabadstrand fejlesztése történt meg a strandra látogatók magasabb szintű kiszolgálása érdekében. A megvalósult látogató- és családbarát fejlesztés keretében szociális blokk, családbarát mosdó, zuhanyzó-öltöző blokk és baba-mama szoba került kialakításra, valamint egységes vizuális megjelenésű öltözőkabinok létesítése történt meg.*

**Az 1. Jogszabályi háttér bemutatása fejezet 1.2.1. pontja a települési támogatásokról és egyes szociális ellátásokról szóló 8/2015 (II.27.) önkormányzati rendelet az alábbiakkal egészül ki:**

*Ibrány Város Képviselő-testületének döntése értelmében a 2019-es évtől elérhető a települési támogatásokról és egyes szociális ellátásokról szóló rendelet 12/A. §-ában szabályozott gyermekek és felsőfokú oktatási intézmény nappali tagozatán tanuló fiatal felnőttek tanév kezdési támogatása.*

*Ez alapján a város közigazgatási területén állandó lakcímmel rendelkező, s a településen életvitelszerűen élő óvodás gyermekek, általános iskolás és középiskolás diákok törvényes képviselői, illetve a felsőfokú közoktatási intézmény nappali tagozatán tanuló fiatal felnőttek (utoljára abban az évben, amelyben a 25. életévüket betöltik) évente egy alkalommal önkormányzati támogatásban részesülhetnek.*

*A támogatás összege:*

*a) óvodások esetében 10.000 Ft/fő*

*b) általános iskolások esetében 15.000Ft/fő*

*c) középiskolások esetében 20.000 Ft/fő*

*d) felsőfokú tanulmányokat folytatók esetében 30.000 Ft/fő*

*A szabályozás 2020-ban kiegészült a város közigazgatási területén állandó lakcímmel rendelkező nevelőszülő háztartásában nevelt, s a városban bejelentett tartózkodási hellyel rendelkező óvodás gyermekek, általános iskolás és középiskolás diákok, illetve a felsőfokú közoktatási intézmény nappali tagozatán tanuló nevelőszülőnél utógondozói ellátásban részesülő, s bejelentett ibrányi tartózkodási hellyel rendelkező fiatal felnőttekre (utoljára abban az évben, amelyben a 25. életévüket betöltik) is, amennyiben a meghatározott feltételeknek megfelelnek.*

*Ibrány Város Képviselő-testületének döntése értelmében, szintén a 2019-es évtől elérhető a települési támogatásokról és egyes szociális ellátásokról szóló rendelet 12/C. §-ában szabályozott Fiatalok lakhatási feltételei megteremtéséhez kapcsolódó lakásépítési, lakásvásárlási támogatás.*

*Ezzel a támogatási formával a város közigazgatási területén lakóingatlant építő, illetve használt lakóingatlant vásárló, s az építés illetve vásárlás után Ibrányban letelepülő fiatal házaspárok, illetve bejegyzett élettársi kapcsolatban élők részesülnek vissza nem térítendő támogatásban. A támogatás összege építés esetén 500.000 Ft, vásárlás esetén 250.000 Ft. Támogathatók azok a kérelmezők, akik vállalják, hogy a támogatással szerzett ingatlanba való beköltözés után legalább 5 évig Ibrányban életvitelszerűen élnek.*

*2020-ban döntött Ibrány Város Képviselő-testülete ikerszületés esetén a gyermekek gondozásához nyújtott anyagi támogatásról, amelyet a települési támogatásokról és egyes szociális ellátásokról szóló rendelet 12/D. §-ában szabályozott.*

*Ennek értelmében a város közigazgatási területén állandó lakcímmel rendelkező szülőt kettő, vagy több gyermek egyszerre történő születése esetén kérelmére a gyermekek születésétől kezdődően a gyermekek egy éves koráig havonta rendszeres anyagi támogatás illeti meg, a gyermekek gondozásához történő önkormányzati anyagi hozzájárulásként, amennyiben a kérelmező családjában az egy főre eső jövedelem nem haladja meg a garantált bérminimum 300 %-át. A támogatás összege havonta gyermekenként 20.000.-Ft.*

**A 3. Mélyszegénységben élők és a romák helyzete, esélyegyenlősége fejezet 3.2 Foglalkoztatottság, munkaerő-piaci integráció pontja (27. oldal) kiegészül a 2018-as és 2019-es évek közfoglalkoztatottsági adataival:**

*A 2018. év folyamán az alábbi közfoglalkoztatási programok lebonyolítására került sor:*

*2018. évben is a központi közfoglalkoztatási programok minél nagyobb arányú kihasználására törekedett az önkormányzat. A START és Hosszú közfoglalkoztatási program, valamint a különféle bértámogatási programok lebonyolítását, a támogatási igények összeállítását, a programok megtervezését, a foglalkoztatottak felvételével, foglalkoztatásával, munkaviszonyának megszüntetésével kapcsolatos adminisztrációs és munkaügyi feladatok ellátását, valamint a támogatási összeg felhasználását és elszámolását végezték a hivatal dolgozói.*

*START programok (205 fő)*

*Mezőgazdasági (2017/2018. áthúzódó) 50 fő 2017.03.01.-2018.02.28.*

*Mezőgazdasági (2018/2019. áthúzódó) 46 fő 2018.03.01.-2019.02.28.*

*Belvízelvezetés 38 fő 2018.03.01.-2018.12.31.*

*Belterületi közutak karbantartása 33 fő 2018.03.01.-2018.12.31.*

*Mezőgazdasági földutak karbantartása 13 fő 2018.03.01.-2018.09.30.*

*Illegális hulladéklerakók felszámolása 20 fő 2018.03.01.-2018.11.30.*

*Helyi sajátosságokra épülő (savanyító) 5 fő 2018.06.01.-2019.02.28.*

*A következő éveben változik a START közfoglalkoztatási programok tervezése és megvalósítása. A megmaradó mezőgazdasági és helyi sajátosságokra épülő programok mellet még egy összevont, szociális közfoglalkoztatási program jelenik meg. Ebben az új programelemben az eddigi belvízelvezetés, belterületi közutak karbantartása, mezőgazdasági földutak karbantartása, valamint az illegális hulladéklerakók felszámolása során végzett tevékenységek megvalósítása lehetséges, könnyebb átjárhatóságot biztosítva ez által a különböző elemek között.*

*Hosszabb időtartamú közfoglalkoztatási programok (179 fő)*

*Hosszú I. (2017/2018. áthúzódó) 60 fő 2017.11.01.-2018.01.31.*

*Hosszú II. 70 fő 2018.02.01.-2018.06.30.*

*Hosszú III. 2 fő 2018.02.07.-2018.06.30.*

*Hosszú IV. (áthidaló) 10 fő 2018.01.01.-2018.01.31.*

*Hosszú V. (2018/2019. áthúzódó) 37 fő 2018.07.01.-2019.02.28.*

*Összességében 2018. évben 467 főt vontunk be közfoglalkoztatásba. Természetesen voltak olyan dolgozók is, akik az év folyamán 2-3 programban is részt vettek. A különböző programokon belül is folyamatosan változott a résztvevők köre, így 2018-ben 467 közfoglalkoztatási szerződés készült az Önkormányzatnál, illetve 2018. december 31. napjáig 400 szerződés került megszüntetésre.*

*A 2019. év folyamán az alábbi közfoglalkoztatási programok lebonyolítására került sor:*

*2019. évben is a központi közfoglalkoztatási programok minél nagyobb arányú kihasználására törekedett az önkormányzat. A START és Hosszabb időtartamú közfoglalkoztatási programok, valamint a különféle bértámogatási programok lebonyolítását, a támogatási igények összeállítását, a programok megtervezését, a foglalkoztatottak felvételével, foglalkoztatásával, munkaviszonyának megszüntetésével kapcsolatos adminisztrációs és munkaügyi feladatok ellátását, valamint a támogatási összeg felhasználását és elszámolását végezték a hivatal dolgozói.*

*START programok (161 fő)*

*Mezőgazdasági (2018/2019. áthúzódó) 46 fő 2018.03.01.-2019.02.28.*

*Helyi sajátosságokra épülő (savanyító) 5 fő 2018.06.01.-2019.02.28.*

*Helyi sajátosságokra épülő (savanyító + betonelem gyártás) 15 fő 2019.03.01.-2020.02.29.*

*Mezőgazdasági program 33 fő 2019.03.01.-2020.02.29.*

*Szociális jellegű program 62 fő 2019.03.01.-2020.02.29.*

*A 2019- es éveben változott a START közfoglalkoztatási programok tervezése és megvalósítása. A megmaradó mezőgazdasági és helyi sajátosságokra épülő programok mellet még egy összevont, szociális közfoglalkoztatási program jelent meg. Ebben az új programelemben az eddigi belvízelvezetés, belterületi közutak karbantartása, mezőgazdasági földutak karbantartása, valamint az illegális hulladéklerakók felszámolása során végzett tevékenységek megvalósítása lehetséges, könnyebb átjárhatóságot biztosítva ez által a különböző elemek között.*

*Hosszabb időtartamú közfoglalkoztatási programok (73 fő)*

*Hosszabb időtartamú közfoglalkoztatás (2018/2019. áthúzódó) 37 fő 2018.07.01.-2019.02.28.*

*Hosszabb időtartamú közfoglalkoztatás 36 fő 2019.03.01.-2020.02.29.*

*Összességében 2019. évben 234 főt vontunk be közfoglalkoztatásba, ami kb. fele a 2018. évi 467 fős közfoglalkoztatotti létszámnak. Természetesen voltak olyan dolgozók is, akik az év folyamán több programban is részt vettek. A különböző programokon belül is folyamatosan változott a résztvevők köre, sajnos a programokra kapott létszámokat nem sikerült minden esetben maximálisan feltölteni.*

*A 2020-as adatok előtt már látható, hogy a 2019-ben kapott 110 fős létszámot redukálták 71 főre, ami jelentősen csökkenti az önkormányzat ezen foglalkoztatási formában ellátott feladatainak lehetőségét.*

**A 3.3 Pénzbeli és természetbeni szociális ellátások, aktív korúak ellátása, munkanélküliséghez kapcsolódó támogatások pont első bekezdése az alábbiakkal egészül ki:**

*A 2011-ben megszüntetett önként vállalt feladatok közül a méhnyakrák elleni védőoltás időközben államilag támogatott program lett, míg az önkormányzat a közép-és felsőfokú oktatási intézményekben jól tanuló diákok ösztöndíj támogatása helyett 2019-től a gyermekek és felsőfokú oktatási intézmény nappali tagozatán tanuló fiatal felnőttek tanév kezdési támogatását, az első lakáshoz jutók lakásépítési és vásárlási kedvezménye helyett pedig a fiatalok lakhatási feltételei megteremtéséhez kapcsolódó lakásépítési, lakásvásárlási támogatását biztosítja.*

**A 3.4 Lakhatás, lakáshoz jutás, lakhatási szegregáció fejezet b) bérlakás-állomány, szociális lakhatás, egyéb lakáscélra használt nem lakáscélú ingatlanok pontja az alábbiakkal egészül ki:**

*2020-ra pályázati forrásból elkészült 8 új építésű szociális bérlakás és 1 szolgálati lakás, valamint önkormányzatunk ezek mellett - saját erőforrásokat felhasználva 2 szociális bérlakást is épített. Ezekkel az ingatlanokkal bővültek városunk népességmegtartó lehetőségei. Ibrány Város Önkormányzatának bérlakásállománya 2020-ra 71 db-ra nőtt. Jelenleg 25 szociális bérlakás, 3 szolgálati lakás és 43 költségtérítéses lakás áll rendelkezésre.*

**4.1. A gyermekek helyzetének általános jellemzői (pl. gyermekek száma, aránya, életkori megoszlása, demográfiai trendek stb.) c. alpont a 84. oldali 2. bekezdése a Baptista Szeretetszolgálat Csicsergő Óvodájával kapcsolatban az alábbiakkal egészül ki:**

*"Az épület elavult, jelentős felújításra, korszerűsítésre szorul. Játékparkjának fejlesztése, korszerűsítése időszerű.*

**A 85. oldalon a 4.3 A hátrányos, illetve halmozottan hátrányos helyzetű, valamint fogyatékossággal élő gyermekek szolgáltatásokhoz való hozzáférése című pont 2, 3. bekezdése az alábbiak szerint módosul:**

*A halmozottan hátrányos helyzetben lévő gyermekek, tanulók elkülönítése társaiktól sérti az egyenlő bánásmód követelményét, ezért szükséges figyelemmel kísérni a működési körzetek kialakítását, az iskolai felvételi eljárást, az egyes csoportok, osztályok összetételét.*

*Ha a településen több állami fenntartású általános iskola, tagintézmény működik, akkor az általános iskolai körzeteket úgy kell meghatározni, hogy kialakíthatóvá váljon a halmozottan hátrányos helyzetű gyermekek egyenletes aránya a nevelési-oktatási intézményekben. Ha a településen több állami fenntartású általános iskola működik, a halmozottan hátrányos helyzetű tanulóknak az egyes felvételi körzetekben kiszámított aránya legfeljebb 15 százalékponttal lehet magasabb, mint az általános iskolába járó halmozottan hátrányos helyzetű gyermekeknek a település egészére kiszámított aránya.*

*Városunkban jelenleg is egyetlen állami fenntartású általános iskola működik. 2018. szeptemberétől kapott működési engedélyt Ibrány, Szegfű utca 34. sz. alatti székhellyel az Ibrányi Református Általános Iskola és Óvoda. Az általános iskolai oktatás felmenő rendszerrel indult, egy első osztállyal.*

*A településen működő 3 óvoda közül 2018. szeptemberétől már kettő egyházi fenntartású (a Baptista Szeretetszolgálat, illetve az Ibrányi Református Egyházközség fenntartásában), s egy maradt önkormányzati fenntartásban - biztosítva, hogy helyben legyen lehetőség a világi nevelés biztosítására is.*

**A 4.3 A hátrányos, illetve halmozottan hátrányos helyzetű, valamint fogyatékossággal élő gyermekek szolgáltatásokhoz való hozzáférése alpont Gyermekek napközbeni ellátása c. része (87. oldal) az alábbiakkal egészül ki:**

*A Dobó utcai Eperkert Bölcsőde a Baptista Szeretetszolgálat Gyermek és Ifjúsági Oktatási és Fejlesztő Központ által benyújtott pályázata pozitív elbírálásban részesült, így 2021 tavaszán kezdetét veheti az az építkezés, amelynek eredményeként egy 12 férőhelyes csoportszobával bővül majd az intézmény.*

*Szintén 2021-ben várható egy új, EU-s pályázati támogatással épülő bölcsőde építési munkálatainak megkezdése a Bocskai úton.*

**Az 89. oldalon, az Ibrányi Református Általános Iskola és Óvoda c. bekezdés az alábbiak szerint módosul:**

***Ibrányi Református Óvoda, Általános Iskola, Gimnázium és Kollégium***

*Az Ibrányi Református Egyházközség fenntartásában 2018. szeptemberétől kezdte meg működését az önkormányzati Árpád úti óvoda fenntartói jogának átvételével és új felmenő rendszerben induló általános iskolával az önkormányzat által térítésmentesen használatba adott Ibrány, Szegfű u. 34. sz. alatti (volt Kastély) ingatlanban az intézmény. Az önkormányzat vállalta az iskola működéséhez szükséges tárgyi feltételek biztosítását, ennek első lépése volt a Bleuer kastély épületének átalakítása, melyből 2018 szeptemberére egy osztályterem és a szociális-vizesblokkok, valamint tanári, igazgatói, stb. irodák kerültek kialakításra és berendezésre. Ebben az ingatlanban 3 alsó tagozatos osztály elhelyezése biztosított. Az eltelt időszakban viszont látható volt, hogy a 4. tanterem csak bővítéssel, az épület átalakításával vagy új épület építésével oldható meg.*

*2018 után ismét szóba került a gyermeklétszám csökkenés folytán kihasználatlanná váló, a Nyíregyházi Tankerületi Igazgatóság vagyonkezelésében lévő ingatlanok valamelyikében az iskola elhelyezése, amivel párhuzamosan a szülők részéről is egyre nagyobb lett az igény a felekezeti iskolai oktatásra.*

*A csökkenő gyermeklétszám és a diákok továbbtanulási orientációjának változása miatt bizonyossá vált, hogy a helyi gimnázium létezése egyre bizonytalanabb, nem jelentkeznek kellő számban a nyolcadik osztályt végzett diákok. Így a gimnázium hosszú távú jövőjének, megmaradásának egyetlen esélye maradt, a fenntartóváltás. Ezért a helyi református egyházközség 2020-ban ismételt tárgyalásokat kezdett a Nyíregyházi Tankerületi Igazgatósággal, amelynek eredményeként 2020 szeptemberétől a református egyház átvette a helyi gimnázium fenntartását, így a tanteremproblémák megoldódtak és az önkormányzatnak sem kell már megoldást keresnie- akár új iskola építésével is – a vállalt kötelezettsége teljesítésére, s nem maradtak üres intézmények, tantermek.*

*2020. szeptember 1. az ibrányi református oktatás eddigi legjelentősebb dátuma. Ibrányi Református Óvoda, Általános Iskola, Gimnázium és Kollégium névvel működnek tovább felmenő rendszerben a teljes köznevelési palettát magában foglaló oktatási intézményeik. A 2020-2021-es tanévben 39 fővel 2 első osztály indult, amelyek az intézmény Szegfű utcai telephelyén lévő (kastély) épületében tanulhatnak. A 2. és 3. osztály tanulói a Petőfi utcai épületben (gimnázium) lévő tantermeinkben tanulnak tovább. Az újonnan indult 5. osztályban 22 diák tanulhat.*

*2020-tól városunkban biztosított lett 3 éves kortól 18 éves korig az egy intézményen belüli helyben tanulás lehetősége.*

**A 93. oldalon, a 4.5 Következtetések: problémák beazonosítása, fejlesztési lehetőségek meghatározása c. pontnál az Ibrányi Református Óvoda, Általános Iskola, Gimnázium és Kollégium fejlesztési lehetőségei közül kikerül az alábbi mondat:**

*Iskola ingatlannál 4. osztálytól 8. osztályig a megfelelő tárgyi feltételek kialakítása ingatlanbővítéssel.*

**A 98. oldalon, az 5.2 A munkaerő-piaci és családi feladatok összeegyeztetését segítő szolgáltatások (pl. bölcsődei, családi napközi, óvodai férőhelyek, férőhelyhiány; közintézményekben rugalmas munkaidő, családbarát munkahelyi megoldások stb.) pont első bekezdése az alábbiakkal egészül ki:**

*Fentebb már említésre került, hogy a Dobó utcai Eperkert Bölcsőde a Baptista Szeretetszolgálat Gyermek és Ifjúsági Oktatási és Fejlesztő Központ által benyújtott pályázata pozitív elbírálásban részesült, így 2021 tavaszán kezdetét veheti az az építkezés, amelynek eredményeként egy 12 férőhelyes csoportszobával bővül majd az intézmény.*

*Szintén 2021-ben várható egy új, EU-s pályázati támogatással épülő bölcsőde építési munkálatainak megkezdése a Bocskai úton.*

**A 98. oldalon, az 5.2 pontnál a második bekezdés utáni táblázat helyett az alábbi kerül:**



**A 99. oldalon, az 5.2 pont második bekezdése az alábbiak szerint módosulna:**

*A munkába járó nők részéről felmerülő probléma a településen mind jobban elszaporodó kóbor ebek problémájának megoldatlansága. A kutyák nappal is, de különösen a kora reggeli, esti órákban a perifériákról munkába járók testi épségét biztonságát veszélyeztették. Szükséges volt a probléma megoldása a problémának. Ibrány Város Önkormányzata Nagyhalász Város Önkormányzatával közösen összefogva 2020 októberére megnyugtató módon kezelte a felmerült problémát a két település határán, a Kói utca 90 sz. alatt létesült ebrendészeti telep létrehozásával, amelyet teljes körűen a Hangtalanokért Állatvédő Egyesület üzemeltet.*

**A 6. Az idősek helyzete, esélyegyenlősége fejezetben, a 109. oldalon található az idősek helyzete, esélyegyenlősége vizsgálata során településünkön táblázat fejlesztési lehetőségei az alábbival egészül ki:**

*Az Idősek Otthona férőhelybővítése.*

*Új ellátási formaként egyfajta rehabilitációs ápoló-gondozó ellátási forma bevezetése az idős, beteg lakosok számára.*

*Az Ady utcán található Nyugdíjas Ház felújítása és energetikai korszerűsítése.*

**A 7. A fogyatékkal élők helyzete, esélyegyenlősége fejezet 7.4 Következtetések: problémák beazonosítása, fejlesztési lehetőségek meghatározása pontjának összesítő táblázata az alábbiakkal egészülne ki:**

*Beazonosított problémák:*

*Fogyatékos emberek nappali ellátásnak, foglalkoztatásának biztosítása.*

*Fejlesztési lehetőségek:*

*Fogyatékos emberek nappali ellátását, foglalkoztatását biztosító intézmény létrehozása, működtetése.*

**A Helyi Esélyegyenlőségi Program Intézkedési Terve (HEP IT) összesítő táblázata (124. oldal) a fentebb már részletezett változtatásokkal, módosításokkal egészülne ki:**

**A Gyermekeknél, az Ibrányi Református Óvoda, Általános Iskola, Gimnázium és Kollégium fejlesztési lehetőségek meghatározása rövid címmel oszlopból kikerül az alábbi mondat:**

*Iskola ingatlannál 4. osztálytól 8. osztályig a megfelelő tárgyi feltételek kialakítása ingatlanbővítéssel.*

**Az Időseknél a problémák beazonosítása rövid megnevezéssel oszlop kiegészül az alábbival:**

*Az Idősek Otthona férőhelykapacitása telített.*

*Rehabilitációs ápoló-gondozó ellátási forma bevezetése az idős, nem súlyos beteg lakosok átmeneti gondozása céljából.*

**A fejlesztési lehetőségek meghatározása rövid címmel oszlop kiegészül az alábbiakkal:**

*Az Idősek Otthona férőhelybővítése.*

*Új ellátási formaként egyfajta rehabilitációs ápoló-gondozó ellátási forma bevezetése az idős, nem súlyos beteg lakosok átmeneti gondozása céljából.*

**A Nőknél a fejlesztési lehetőségek meghatározása rövid címmel oszlop az alábbi szerint változik:**

*Ebrendészeti telep üzemeltetése a Kói utcán.*

**A fogyatékkal élők a problémák beazonosítása rövid megnevezéssel oszlop kiegészül az alábbival:**

*Fogyatékos emberek nappali ellátásnak, foglalkoztatásának biztosítása.*

**A fejlesztési lehetőségek meghatározása rövid címmel oszlop kiegészül az alábbiakkal:**

*Fogyatékos emberek nappali ellátását, foglalkoztatását biztosító intézmény létrehozása, működtetése.*

**A 127. oldalon kezdődő A beavatkozások megvalósítói táblázat Gyermekek oszlopának, az Ibrányi Református Óvoda, Általános Iskola, Gimnázium és Kollégiumnál megjelölt intézkedés címéből kikerül az alábbi:**

*Az Iskola esetében a 4. évfolyamtól kezdődően a 8. évfolyam részére a megfelelő tárgyi feltételek hiánya.*

**Az intézkedésbe bevont aktorok és partnerek oszlop ide vonatkozó részéből kikerül az Ibrányi Református Egyházközség neve.**

**6.)Napirendi pont**

**Az önkormányzat tulajdonát képező ibrányi 2701 hrsz.-ú, Ibrány, Tisza u. 3. sz. alatti ingatlan értékesítése**

**Előadó: Trencsényi Imre polgármester**

Trencsényi Imre polgármester: A Testület a 209/2020. (VIII.31.) KT. sz. határozatában az önkormányzat tulajdonát képező ibrányi 2071 hrsz-ú, Ibrány, Tisza u. 3. sz. alatti, 2500 m2 nagyságú, lakóház , udvar, gazdasági épület megnevezésű ingatlan értékesítését határozta el. Az ingatlan hitelből került megvásárlásra, így a befolyt vételárat hitel előtörlesztésre fogjuk felhasználni.

A forgalmi érték meghatározására, értékbecslésére Demeter György ingatlan forgalmi szakértőt kértük fel.

A szakérő a felértékelést elvégezte és az ingatlan forgalmi értékét bruttó 3,6 M Ft-ban határozta meg.

A következő ülésén a testület a 225/2020. (IX.28.) KT. határozatával jóváhagyta a 3,6 M Ft-os értéket és az ingatlan értékesítésére nyilvános felhívás közzétételét határozta el. A 2020. október 19-ei határidőig több érdeklődő volt, akik személyesen megtekintették az ingatlant, de ezt követően senki nem adott írásos vételi ajánlatot.

Az ingatlant önkormányzatunk hitellel vásárolta meg több ingatlannal együtt 2018-ban 3,5 M forintért. A vásárláshoz felvett hitel lejárat ideje 2032.

Az ingatlanon az OTP BANK NYRT javára jelzálogjog, és ennek biztosítására elidegenítési és terhelési tilalom van bejegyezve az ingatlan nyilvántartásba. Értékesítés esetén a jogosult hozzájárulását kell kérni az adásvételhez, amit a hitel visszafizetése esetén ad csak meg. A hitelszerződést ebben az esetben módosítani kell, ami költséggel jár az önkormányzat részére.

Az ingatlan műszaki állapotának javítása jelentős kiadással járna az önkormányzat részére, amire jelenleg nincs forrása.

Az ingatlan értékesítés nem adóköteles tevékenység, így az önkormányzatnak ÁFA fizetési kötelezettsége nincs.

Gönczi János Ibrány, Család utcai lakoson kívül -az előterjesztés elkészítéséig- más nem adott vételi ajánlatot az önkormányzathoz az ingatlan megvásárlása érdekében. Mivel más érdeklődő nincs, így javaslom, hogy a megállapított 3,6 M Ft forgalmi értéken egyösszegű kifizetés esetén értékesítsük ingatlanunkat kérelmezőnek.

Mivel nem bérlő vásárolná meg az ingatlant, semmiféle fizetési kedvezmény nem illetné meg a vevőt.

Gerák István kollégám tájékoztatott, hogy az ingatlant többen is megnézték, de sokallották a 3,6 millió forintot, tehát csak ez az egy érvényes ajánlat érkezett be.

Kérem a Képviselő-testületet, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem érkezett. –

Trencsényi Imre polgármester: Javaslom a Képviselő-testületnek, hogy az előterjesztést a határozat-tervezet szerint fogadjuk el.

A Képviselő-testület a javaslatot 8 igen szavazattal elfogadta, és a következő határozatot hozta.

**D7**

**Ibrány Város Képviselő Testületének**

**235/2020. (X. 26.) KT. sz.**

**h a t á r o z a t a**

**Az önkormányzat tulajdonát képező ibrányi 2071 hrsz-ú, Ibrány, Tisza u. 3. sz. alatti ingatlan értékesítése című napirendi ponthoz**

A K É P V I S E L Ő – T E S T Ü L E T

1. **Támogatja** **Gönczi János** Ibrány, Család utca 43. szám alatti lakos kérelmét és részére az Ibrány Város Önkormányzatának tulajdonában lévő Ibrány, Tisza u. 3. sz. alatti ibrányi **2071 hrsz-ú**, 2500 m2 nagyságú, lakóház , udvar, gazdasági épület megnevezésű ingatlant a 225/2020. (IX.28.) KT. határozatával megállapított bruttó **3.600.000 Ft** vételáron **értékesíti**.
2. Vevőnek a vételárat **egyösszegben,** az adásvételi szerződés aláírásával egyidejűleg kell megfizetnie.
3. Utasítja a jegyzőt, hogy a döntésről értesítse az 1. pontban megnevezett kérelmezőt, majd pozitív válasz esetén gondoskodjon az adásvételi szerződés elkészítéséről.

Határidő: értesítésre: 2020. október 31. Az adásvételi szerződés elkészítésére: beérkező nyilatkozat függvényében: 30 napon belül.

Felelős: Bakosiné Márton Mária jegyző.

1. Felhatalmazza a polgármestert és a jegyzőt az adásvételi szerződés aláírására.

Határidő: beérkező nyilatkozat függvényében: 30 napon belül

Felelős: Trencsényi Imre polgármester és Bakosiné Márton Mária jegyző

**7.)Napirendi pont**

**Az önkormányzat tulajdonát képező ibrányi 826 hrsz-ú Ibrány, Nagy Imre u. 23.**

**szám alatti ingatlan értékesítése**

**Előadó: Trencsényi Imre polgármester**

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, hogy az önkormányzat tulajdonát képező ibrányi 826 hrsz.-ú Ibrány, Nagy Imre u. 23. szám alatti ingatlant értékesítsük Szanyiné Kántor Tünde és Szigetközi Péter részére az előterjesztésben meghatározott 2,5 millió forintért.

A Képviselő-testület a javaslatot 8 igen szavazattal elfogadta, és a következő határozatot hozta:

**D7**

**Ibrány Város Képviselő Testületének**

**236/2020. (X.26.) KT. sz.**

**h a t á r o z a t a**

**Az önkormányzat tulajdonát képező ibrányi 826 hrsz-ú, Ibrány, Nagy Imre u. 23. sz. alatti ingatlan értékesítése című napirendi ponthoz**

A K É P V I S E L Ő – T E S T Ü L E T

1. támogatja **Szanyiné Kántor Tünde** Ibrány, Nagy Imre u. 21. és **Szigetközi Péter** Ibrány, Nagy Imre u. 27. sz. alatti lakosok kérelmét és részükre értékesíti az önkormányzat tulajdonában lévő Ibrány, Nagy Imre u. 23. sz. alatti **826 hrsz-ú**, 1100 m2 nagyságú, kivett: lakóház, udvar megnevezésű ingatlant.
2. Az ingatlan vételárát **2,5 M** forintban határozza meg. Vevőknek a vételárat egyösszegben kell megfizetniük és vállalniuk kell az ingatlan megszerzésével felmerülő valamennyi költséget.
3. Utasítja a jegyzőt, hogy a döntésről értesítse a kérelmezőket, valamint gondoskodjon az adásvételi szerződés előkészítéséről.

Határidő: értesítésre: 2020. október 30., ill. adásvételi szerződés elkészítésére: 2020. november 10.

Felelős: Bakosiné Márton Mária jegyző.

1. Felhatalmazza a polgármestert és a jegyzőt az adásvételi szerződés aláírására.

Határidő: 2020. november 10.

Felelős: Trencsényi Imre polgármester és Bakosiné Márton Mária jegyző

**8.)Napirendi pont**

**Az önkormányzat tulajdonát képező ibrányi 2777 hrsz-ú Ibrány, Nagyerdő 58. sz. alatti ingatlan értékesítése**

**Előadó: Trencsényi Imre polgármester**

Trencsényi Imre polgármester: Az önkormányzat tulajdonát képezi az Ibrány, Nagyerdő 58. sz. alatt található ibrányi 2777 hrsz-ú, 2160 m2 nagyságú, kivett: lakóház, udvar, gazdasági épület megnevezésű, ténylegesen üresen álló ingatlan. Az ingatlant az önkormányzat 2016-ban vásárolta 400.000 Ft vételárért a Szász Miklós családjától. Spóner Hajnalka 1031 Budapest, Nánási u. 39. A/221. sz. alatti lakos azzal a kéréssel fordult az önkormányzathoz, hogy szeretné megvásárolni a 2777 hrsz-ú ingatlant. Az ingatlanért 300.000 Ft vételárat ajánlott fel. A városban tervez olyan beruházásokat, mely a város javára lehet turisztikai és kulturális szempontból egyaránt. A 2777 hrsz-ú ingatlan szomszédságában van a szintén önkormányzati tulajdonú 2778/1, 2784 hrsz-ú ingatlan. A 2883 hrsz-ú ingatlanra is volt önkormányzatunknak vásárlási szándéka, de a tulajdonjog rendezetlensége, és végrehajtási jog bejegyzése miatt a vásárlás elmaradt. A négy ingatlan kb.0,8 ha területet tesz ki. A területek jelenleg elhanyagoltak, akác növedékkel vannak tele, hasznosítását most tervezi az önkormányzatunk.

Az ingatlan az önkormányzat vagyonáról és a vagyongazdálkodás szabályairól szóló 8/2012. (IV.06.) Önkormányzati rendelet alapján forgalomképes vagyontárgy.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Kovács Ferenc tanácsnok: Volt-e valami szándéka az ajánlattevőnek, adott-e valami indokot, hogy miért szeretné megvásárolni az ingatlant?

Bakosiné Márton Mária jegyző: Van már ott saját tulajdonú területe, amelynek a nagyságát szeretné növelni. De Gerák István kolléga nézte a területet, nem közvetlen szomszédja az ingatlannak, hanem van közötte még terület.

Trencsényi Imre polgármester: Javaslom a Képviselő-testületnek, hogy az önkormányzat tulajdonát képező ibrányi 2777 hrsz.-ú ingatlant ne értékesítsük, mivel a többi önkormányzati területtel a későbbiekben arra szüksége lesz az önkormányzatnak.

**D7**

**Ibrány Város Képviselő Testületének**

**237/2020. (X.26.) KT. sz.**

**h a t á r o z a t a**

**Az önkormányzat tulajdonát képező ibrányi 2777 hrsz-ú, Ibrány, Nagyerdő 58. sz. alatti ingatlan értékesítése című napirendi ponthoz**

A K É P V I S E L Ő – T E S T Ü L E T

1. az önkormányzat tulajdonában lévő Ibrány, Nagyerdő 58. sz. alatt található ibrányi **2777 hrsz-ú**, 2160 m2 nagyságú, kivett: lakóház, udvar, gazdasági épület megnevezésű, ténylegesen üresen álló ingatlant jelenleg **nem kívánja értékesíteni**.
2. Utasítja a jegyzőt, hogy a döntésről értesítse **Spóner Hajnalka** 1031 Budapest, Nánási u. 39. A/221. sz. alatti lakos kérelmezőt.

Határidő: értesítésre: 2020. október 30.

Felelős: Bakosiné Márton Mária jegyző.

**9.)Napirendi pont**

**Ibrány Város területén lévő állami fenntartású iskolai felvételikörzethatár megállapításához vélemény**

**Előadó: Trencsényi Imre polgármester**

Trencsényi Imre polgármester: A nevelési-oktatási intézmények működéséről és a köznevelési intézmények névhasználatáról szóló 20/2012 (VIII.31.) EMMI rendelet 24.§ (1) bekezdése 2019. év végén módosításra került, s ennek alapján a felvételi körzethatárok megállapításához a területileg illetékes tankerületi központnak minden év október 15 napjáig be kell szereznie az illetékességi területén található települési önkormányzatok véleményét, amely tartalmazza a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező halmozottan hátrányos helyzetű, az állami (Ibrányi Árpád Fejedelem Általános és Művészeti Iskola) általános iskolába járó gyermekek létszámát intézményi és (amennyiben van) tagintézményi bontásban.

Az iskola felvételi körzethatára Ibrány város egésze- egyetlen állami közoktatási intézmény révén.

Ibrány Város Önkormányzatához ez a véleménykérés a Nyíregyházi Tankerületi Központtól 2020. október 19. napján érkezett meg, ezért mivel a véleménykérés megérkezésének ideje is határidőn túli volt már,- tekintettel arra, hogy a testületi ülés október 26-án hétfőn kerül megtartásra- szükségtelen lenne csak ezen napirend tekintetében a rendkívüli ülés megtartás.

Kérem a Tisztelt Képviselő Testületet, hogy az elmondottak alapján a mellékelt határozat-tervezetet fogadja el.

A Képviselő-testület a határozatot 8 igen szavazattal elfogadta, és a következő határozatot hozta:

**Z1**

**IBRÁNY VÁROS KÉPVISELŐ TESTÜLETÉNEK**

**238/2020. (X. 26.) KT. sz.**

**H a t á r o z a t a**

**Ibrány Város területén lévő állami fenntartású iskolai felvételi körzethatár megállapításához vélemény – című napirendi ponthoz**

A K É P V I S E L Ő – T E S T Ü L E T

A nevelési-oktatási intézmények működéséről és a köznevelési intézmények névhasználatáról szóló 20/2012 (VIII.31.) EMMI rendelet 24.§ (1) bekezdése alapján Ibrány Város Önkormányzata az alábbiakat határozza meg:

A településen lakóhellyel, ennek hiányában tartózkodási hellyel rendelkező halmozottan hátrányos helyzetű, általános iskolába járó gyermekek létszáma a város közigazgatási területén lévő egyetlen állami fenntartású köznevelési intézményben:

- az **Ibrányi Árpád Fejedelem Általános Iskola** és Alapfokú Művészeti Iskola ibrányi/székhely intézménye: **HH 30 fő, HHH 203 fő**

U T A S Í T J A

A jegyzőt, hogy az adatokat a Nyíregyház Tankerületi Központnak továbbítsa elektronikus formában.

Határidő: azonnal,-2020. október 27.

Felelős: Bakosiné Márton Mária jegyző

**10.)Napirendi pont**

**Az Ibrányi Polgárőr Egyesület támogatási kérelmének elbírálása**

**Előadó: Trencsényi Imre polgármester**

Trencsényi Imre polgármester: Az Ibrányi Polgárőr Egyesület Ibr/10311-1/2020. ügyiratszámon nyilvántartott kérelmében azzal a kéréssel fordult a Képviselő-testülethez, hogy a Képviselő-testület vissza nem térítendő támogatást biztosítson az Egyesület működési kiadásaihoz. A kérelemben foglaltak alapján az Egyesület bankszámlavezetési, könyvelési és egyéb költségeihez 300.000 Ft összegű támogatást igényelt.

Kérem a Képviselő-testület tagjait, hogy mondják el véleményüket, tegyék fel kérdéseiket.

Tábori Tibor tanácsnok, Ibrányi Polgárőr Egyesület elnöke: A Magyarország helyi önkormányzatairól szóló 2011. évi CLXXXIX. Törvény 49. §. (1) bekezdése alapján a napirendi ponttal kapcsolatban személyes érintettséget jelentek be.

Trencsényi Imre polgármester: Aki egyetért azzal, hogy Tábori Tibor, mint az Ibrányi Polgárőr Egyesület elnöke, személyes érintettsége miatt az Ibrányi Polgárőr Egyesület támogatási kérelmének elbírálása című napirendi pont ügyében hozandó döntésből ki legyen zárva**,** kérem kézfeltartással jelezze.

A Képviselő-testület a kizárásra tett javaslattal 7 igen szavazattal 1 tartózkodás mellett egyetértett, és az alábbi határozatot hozta:

**Z1**

**IBRÁNY VÁROS KÉPVISELŐ TESTÜLETÉNEK**

**239/2020.(X.26.)KT. sz.**

**H a t á r o z a t a**

**Az Ibrányi Polgárőr Egyesület támogatási kérelmének elbírálása – személyes érintettség bejelentése**

A K É P V I S E L Ő – T E S T Ü L E T

Magyarország helyi önkormányzatairól szóló 2011. évi CLXXXIX. Törvény 49. §. (1) bekezdése alapján Tábori Tibort Az Ibrányi Polgárőr Egyesület elnökét, az Ibrányi Polgárőr Egyesület támogatási kérelmének elbírálása cím napirendi pont ügyében hozandó döntésből **személyes érintettség** miatt **kizárja.**

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem érkezett.-

Trencsényi Imre polgármester: Javaslom a Képviselő-testületnek, hogy az előterjesztést a határozat-tervezet szerint fogadjuk el.

A Képviselő-testület a javaslatot 7 igen szavazattal elfogadta, és a következő határozatot hozta:

**Z1**

**IBRÁNY VÁROS KÉPVISELŐ TESTÜLETÉNEK**

**240/2020. (X.26.) KT. sz.**

**H a t á r o z a t a**

**az Ibrányi Polgárőr Egyesület támogatási kérelmének elbírálása – c. napirendi ponthoz**

 A   K É P V I S E L Ő – T E S T Ü L E T

1. Az Ibrányi Polgárőr Egyesület kérelmét jóváhagyja. A 3/2020. (III. 10.) Kt. számmal elfogadott Ibrány Város Önkormányzata 2020. évi öltségvetéséről és a költségvetés vitelének szabályairól szóló rendelet 9.1. számú mellékletében szereplő a képviselő-testület hatáskörébe utalt előirányzat terhére az **Ibrányi Polgárőr** **Egyesület** (4484 Ibrány, Szabolcs utca 50. adószám: 19209434-1-15) részére 300 000 Ft összegű vissza nem térítendő támogatást biztosít az Egyesület működési (könyvelési, bankszámlavezetési, egyéb) költségeinek fedezetére.

# Felhatalmazza a polgármestert és a jegyzőt, hogy az Ibrányi Polgárőr Egyesülettel a Támogatási szerződést kösse meg, és a támogatást biztosítsa részére.

# Határidő:

# támogatási szerződés megkötésére: 2020. október 31.

# támogatás folyósítására: 2020. október 31.

# Felelős:

# Trencsényi Imre polgármester

# Bakosiné Márton Mária jegyző

**11.)Napirendi pont**

**Az Ibrányi Helytörténeti Egyesület támogatási kérelmének elbírálása**

**Előadó: Trencsényi Imre polgármester**

Trencsényi Imre polgármester: Az Ibrányi Helytörténeti Egyesület Ibr/10313-1/2020. ügyiratszámon nyilvántartott kérelmében azzal a kéréssel fordult a Képviselő-testülethez, hogy a Képviselő-testület vissza nem térítendő támogatást biztosítson az Egyesület működési kiadásaihoz.

A kérelemben foglaltak alapján az Egyesület bankszámlavezetési, könyvelési és egyéb költségeihez 100.000 Ft összegű támogatást igényelt.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Kovács Ferenc tanácsnok: Miért kell támogatást adni a működéshez? Miért nem fizetnek tagdíjat az egyesület tagjai,-abból fedezhetnék a működési költségeiket.

Dóka Zoltán Pénzügyi iroda-vezető: Annyit szeretnék ezzel kapcsolatban megjegyezni, hogy ez a támogatási összeg, Ibrány város 2020. évi költségvetésében szerepel. Tehát a civil szervezetek támogatására egy jelentős összeg van elkülönítve, és annak ez az egyik tétele, tehát ez az összeg már egyszer a költségvetés megszavazásakor, elfogadásra került.

Trencsényi Imre polgármester: Javaslom a Képviselő-testületnek, hogy a napirendi pontot a határozat-tervezet szerint fogadjuk el.

A Képviselő-testület a javaslatot 7 igen szavazattal valamint 1 tartózkodással elfogadta, és a következő határozatot hozta:

**Z1**

**IBRÁNY VÁROS KÉPVISELŐ TESTÜLETÉNEK**

**241/2020. (X.26.) KT. sz.**

**H a t á r o z a t a**

**az Ibrányi Helytörténeti Egyesület támogatási kérelmének elbírálása – c. napirendi ponthoz**

 A   K É P V I S E L Ő – T E S T Ü L E T

1. Az Ibrányi Helytörténeti Egyesület kérelmét jóváhagyja. A 3/2020. (III. 10.) Kt. számmal elfogadott Ibrány Város Önkormányzata 2020. évi öltségvetéséről és a költségvetés vitelének szabályairól szóló rendelet 9.1. számú mellékletében szereplő a képviselő-testület hatáskörébe utalt előirányzat terhére az **Ibrányi Helytörténeti** **Egyesület** (4484 Ibrány, Hősök tere 2-4. adószám: 18901078-1-15) részére 100 000 Ft összegű vissza nem térítendő támogatást biztosít az Egyesület működési (könyvelési, bankszámlavezetési, egyéb) költségeinek fedezetére.

# Felhatalmazza a polgármestert és a jegyzőt, hogy az Ibrányi Polgárőr Egyesülettel a Támogatási szerződést kösse meg, és a támogatást biztosítsa részére.

# Határidő:

# támogatási szerződés megkötésére: 2020. október 31.

# támogatás folyósítására: 2020. október 31.

# Felelős:

# Trencsényi Imre polgármester

# Bakosiné Márton Mária jegyző

**E g y e b e k**

* **A Belügyminisztérium által az illegális hulladéklerakók felszámolása érdekében a „Tisztítsuk meg az Országot!” projekt 2020. évben megvalósítandó I. üteméről szóló 1598/2020. (IX. 21.) Korm. határozat 6. pontjában foglaltak alapján kiírt nyilvános pályázat benyújtásáról döntés**

Trencsényi Imre polgármester: A Belügyminisztérium az illegális hulladéklerakók felszámolása érdekében a „Tisztítsuk meg az Országot!” projekt 2020. évben megvalósítandó I. üteméről szóló 1598/2020. (IX. 21.) Korm. határozat 6. pontjában foglaltak alapján nyilvános pályázati felhívást tett közzé a települési önkormányzatok számára.

A támogatás célja az önkormányzati tulajdonú ingatlanokon, közterületen fellelhető illegálisan lerakott, elhagyott hulladék felszámolásának - összegyűjtésének, elszállításának és kezelésének illetve a pályázat adminisztrációjával, koordinációjával kapcsolatos projektmenedzsment jellegű feladatok ellátásának - elősegítése.

A pályázat benyújtásának határideje: 2020. november 5**.** A határidő elmulasztása jogvesztő.

A támogatás egyszeri, vissza nem térítendő támogatásnak minősül, amelynek rendelkezésre bocsátása egy összegben, előfinanszírozással történik. A támogatás intenzitása 100%.

A hulladék elszállításának és kezelésének támogatott költsége legfeljebb: 5 001–10 000 fő lakosságszám közötti település esetén 5 000 000 forint.

A pályázat megvalósítási időszaka: 2020. szeptember 21. - 2021. február 28.

A Pályázó az I. ütemben csak egy pályázatot jogosult benyújtani a Belügyminisztérium felé, azonban a pályázat több önkormányzati tulajdonú ingatlanon, közterületen fellelhető illegális hulladéklerakó felszámolására is vonatkozhat.

Nekünk a START közmunka keretében van futó hulladékos projektünk. Így ugyanarra a területre (önkormányzati) nem igényelhetünk támogatást. A gondunk az, hogy nagyon sok esetben nem önkormányzati tulajdonú területeke vannak tele hulladékkal, hanem elhagyott, használaton kívüli, magánszemélyek tulajdonában lévő területek. Ezekre azonban nem lehet a kiírás alapján pályázni.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el. –

Trencsényi Imre polgármester: Javaslom, hogy aki egyetért azzal, hogy az előzőekben ismertetett okok miatt erre a pályázatra ne nyújtsunk be igényt, kérem kézfeltartással jelezze.

A Képviselő-testület a javaslatot 8 igen szavazattal elfogadta, és a következő határozatot hozta:

**Z1**

**IBRÁNY VÁROS KÉPVISELŐ-TESTÜLETÉNEK**

**242/2020.(X.26.)Kt.sz.**

**h a t á r o z a t a**

* **A Belügyminisztérium által az illegális hulladéklerakók felszámolása érdekében a „Tisztítsuk meg az Országot!” projekt 2020. évben megvalósítandó I. üteméről szóló 1598/2020. (IX. 21.) Korm. határozat 6. pontjában foglaltak alapján kiírt nyilvános pályázat benyújtásáról döntés**

A K É P V I S E L Ő - T E S T Ü L E T

a Belügyminisztérium által az illegális hulladéklerakók felszámolása érdekében a „Tisztítsuk meg az Országot!” projekt 2020. évben megvalósítandó I. üteméről szóló 1598/2020. (IX. 21.) Korm. határozat 6. pontjában foglaltak alapján kiírt nyilvános pályázatra nem nyújt be igényt.

* **Lakossági használt sütőolaj gyűjtésre szerződés kötése a Biotrans Kft\_vel**

Trencsényi Imre polgármester: Lakossági sütőolaj gyűjtéssel kapcsolatban jött megkeresés a törökbálinti székhelyű Biotrans Kft-től, ami szerint ha az önkormányzat hozzájárul ahhoz hogy az illetékességi területén a cég speciálisa sütőolaj gyűjtésére szolgáló 240 literes hulladékgyűjtő edényt helyezzen el, ahová a lakosság a használt sütőolajat leadhatja, akkor a cég vállalja a használt sütőolaj és zsiradék rendszeres és szakszerű elszállítását, valamint annak a megfelelő hasznosító vagy ártalmatlanító részére történő átadását. Az elszállított zsiradék után kilogrammonként 25 Ft támogatást nyújt évente egy alkalommal összesített elszámolás alapján.és még fizetnek is érte, egy jelképes 25 forintot kilogrammonként. Ez egy jó dolog lehet, és szerintem élnünk kell ezzel a lehetőséggel hiszen nem megoldott a lakossági használt sütőolaj megfelelő kezelése jelenleg.

Kérem a Képviselő-testület tagjait, hogy mondják el véleményüket, tegyék fel kérdéseiket.

Szabó P. Judit képviselő-testületi tag: Én nagyon örülök ennek a kezdeményezésnek, viszont pont most hétvégén hoztam volna fel a szelektív üveg hulladékot, csak nem tudtam az üvegesbe belerakni, mert tele volt az üveges. A műanyagosban pedig mindenféle hulladék bele volt pakolva. Tehát még mindig nem nőtt fel Ibrány lakossága ahhoz, hogy szelektíven gyűjtsünk, és mit hová tehetünk. Ennek az olajgyűjtőnek nyitott lesz a teteje? Mert akkor ennek megint ugyan olyan sorsa lesz, mint más szelektív gyűjtőnek. Nem tudom miért nem lehet azokat az embereket bírságolni, akik a szelektív hulladékgyűjtőbe bármit beledobálnak.

Bakosiné Márton Mária jegyző: Mert nem tudjuk ki dobta bele. Honnan tudjuk ki volt az?

Szabó P. Judit képviselő-testületi tag: De nem lehetne olyan frekventált helyre tenni, ahol be van kamerázva? Múltkor állati tetem volt benne, ez már felháborító. Erre lépnünk kell valamit, mert akkor nem történik pozitív változás, és ez fog menni folyamatosan. Tehát ha eldugott helyre fogjuk tenni ezeket a kukákat, még inkább romlani fog a helyzet.

Trencsényi Imre polgármester: Tegyél javaslatot olyan helyekre, ahol szerinted jobban ellenőrzés alatt tudjuk tartani, hogy mit dobnak a szelektív hulladékgyűjtőkbe. Javaslatot kérek arra is, hogy a használtolajgyűjtőt hol helyezzük el?

Szabó P. Judit képviselő-testületi tag: Én azt mondom, hogy ne eldugott helyekre, hanem olyan helyekre, ahol ellenőrizhető.

Trencsényi Imre polgármester: Ezzel tisztában vagyunk, de konkrét javaslatot mondj.

Kovács Ferenc tanácsnok: Én szeretnék egy javaslatot tenni. Közmunkaprogramban csináljunk egy zárt területet, ahol elhelyezzük ezeket a konténereket, és munkaidőben egy alkalmazott ott lesz, aki tudja ellenőrizni, hogy az adott gyűjtőbe, az engedélyezett hulladék kerül. Tehát egy zárt területre több fajta szelektívgyűjtőt elhelyezni, és ha tele van, akkor tudjuk értesíteni a hulladékkezelőt, hogy szállítsák el.

Trencsényi Imre polgármester: Tehát lenne nyitvatartási idő, és 4 órakor bezárnánk a gyűjtőt?

Kovács Ferenc tanácsnok: És ha meg lehetne azt csinálni, hogy szombaton is nyitva legyen.

Későbbiekben tovább tudnánk lépni, és hulladékgyűjtő udvarként az önkormányzatnak is lehetne bevétele.

Trencsényi Imre polgármester: Köszönöm, ez egy nagyon jó ötlet, és támogatom, akár a GAMESZ udvarán is kialakítani egy területet.

Haluska András képviselő-testületi tag: Körülbelül 8 éve van szerződésem, mint iskolakonyhának egy hajdúsámsoni céggel, és minden hónapban elszállítják a konyhán keletkező használt sütőolajat. Fizetni nem fizetnek érte, de ingyen szállítják el, adnak szállítólevelet, hogy a NÉBIH felé el tudjak számolni. Ők adnak 60 literes hordót, és havonta jelentkeznek a szállítás miatt.

Szennai János GAMESZ-vezető: A GAMESZ területén kialakítandó területtel kapcsolatban szeretnék észrevételt tenni. Az udvarra ne tervezzünk semmit, mert az energetikai pályázat keretében létesülő napelemek egy bizonyos teljesítmény volumenét úgy látszik kénytelenek leszünk az udvarra telepíteni, - nem lesz elég a tető erre és az a helyet már fogja foglalni. Tervezzük a régi református temető fáinak a kitermelését, úgy van tervben, hogy az is oda lesz téve, tehát hely nem lesz.

Viszont, azt tudom mondani, hogy nekünk eleve van egy kenőanyag gyűjtő elkerített ingatlan részünk, mert mi is ezzel elszámolunk, tehát ezt a gyűjtőtartályt, akár 2 darabot is oda is nyugodtan be lehet hozni, és ott munkaidőben át tudjuk venni a lakosságtól. Tehát akár áthidaló megoldásnak is, ez kivitelezhető.

Kovács Ferenc tanácsnok: Ez az olaj gyűjtésének megoldás ideiglenesen, de a többinek nem egyelőre. Én azt gondolom, hogy mindenféleképpen ki kellene dolgoznunk egy olyan lehetőséget, hogy egy olyan idézőjelben frekventált helyen gyűjtőszigetet találni, amely el van kerítve, és felügyelet alatt van tartva.

Trencsényi Imre polgármester: Esetleg ott a régi GAMESZ épület mögött, a bölcsi mellett ami el van kerítve?

Haluska András képviselő-testületi tag: Szemetet ne vigyünk már oda.

Szennai János GAMESZ vezető: A foglalkoztató mellett a Jókai úton van még egy terület ami szabad.

Trencsényi Imre polgármester: Kérem a Képviselő-testület tagjait, hogy aki egyetért azzal, hogy csatlakozzunk a lakossági használt sütőolaj gyűjtésére, kérem, hogy kézfeltartással jelezze.

A Képviselő-testület a javaslatot 8 igen szavazattal elfogadta, és a következő határozatot hozta:

**Z1**

**IBRÁNY VÁROS KÉPVISELŐ-TESTÜLETÉNEK**

**243/2020.(X.28.)KT.sz.**

**h a t á r o z a t a**

**Lakossági használt sütőolaj gyűjtésre szerződés kötése a Biotrans Kft\_vel**

**napirendi ponthoz**

A K É P V I S E L Ő - T E S T Ü L E T

a lakossági használt sütőolaj begyűjtésére szerződést köt a Biotrans Kft-vel ( Székhelye: 2045 Törökbálint, külterület 0152/12 adószám: 13834739-2-13 Cégjegyzékszám: 13-09-189358 ). A sütőolaj gyűjtésére szolgáló edények elhelyezésére az Ibrány Város Képviselő-testülete Gazdasági és Műszaki Ellátó Szervezete intézménye (4484 Ibrány, Liliom utca 2.sz.) székhelyét jelöli ki, azzal, hogy munkaidőben kötelesek biztosítani a lakossági átvételt, valamint a gyűjtőedény elszállításáról, szükséges cseréről értesíteni a szolgáltatót.

Felhatalmazza a polgármestert a szolgáltatói szerződés aláírására

Felelős: Trencsényi Imre polgármester

Határidő: 2020. november 30

Utasítja a jegyzőt, hogy gondoskodjon a lakosság tájékoztatásáról az új szolgáltatásról az Ibrányi Hírlapban és a város internetes honlapján

Felelős: Bakosiné Márton Mária jegyző

Határidő: 2020. november 30.

* **Baptista Szeretetszolgálat használatába adott önkormányzati tulajdonban lévő Ibrány, Dobó I. utca .. sz. alatti Bölcsőde ingatlan területének növelése játszóudvar bővítése céljából**

Trencsényi Imre polgármester: A Baptista Bölcsőde pályázatot nyújtott be csoportszoba bővítésre ,s a pályázatuk nyert, melynek alapján a jelenlegi 24 főről, 36 főre emelkedik a kapacitásuk. Az ingatlan amit használnak az önkormányzatunk tulajdonában van. Azzal a kéréssel fordult önkormányzatunkhoz, hogy a csoportszoba bővítése megoldott, de az ide vonatkozó jogszabály értelmében a játszókert alapterületét is a gyermeklétszámnak megfelelően növelniük kell a jelenlegi 240 m2-ről 360 m2-re. Kéri az önkormányzatot, hogy biztosítsunk további területet a számukra a játszóudvar bővítéséhez.

Kérem a Képviselő-testület tagjait, hogy mondják el véleményüket, tegyék fel kérdéseiket.

Bakosiné Márton Mária jegyző: A Bölcsőde a régi GAMESZ épületéből lett kialakítva, és ugyan van egy kerítés ott az É-i oldalon lévő üresen álló területrész és a bölcsőde épülete között, de az jogilag egy telek, tehát egy helyrajzi számon van, és az is az önkormányzat tulajdona. A GAMESZ használja azt a területet, építési anyagokat tárolnak itt, betonelemeket. A GAMESZ előzetes felmérése szerint számukra nem lenne jó megoldás abból a területrészből még 120 m2 kikerítése, mert akkor nem marad annyi hely az ingatlanon, hogy oda gépkocsival be lehessen állni fel-és lepakolás céljából.

A bölcsőde ingatlannak keleti oldalról van egy szintén önkormányzati ingatlanunk, az ibrányi 1652 hrsz-ú ingatlan, ami szociális bérlakásként funkcionál. A bérlők nem igazán használják az ingatlan kertrészét, ami közvetlenül határos a Bölcsőde ingatlan jelenlegi játszóudvarával keleti oldalról. Ennek az ingatlannak a bölcsöde ingatlannal határos részéből 11 méteres mélységben biztosítani tudjuk a használatra történő átengedését (az ingatlan 17,5 méter széles) a játszóudvar bővítés céljára. Abban kell megállapodnunk a fenntartóval (Baptista Szeretetszolgálat Gyermek és Ifjúsági Oktatási és fejlesztő Központtal), hogy a kerítés áthelyezését ők kötelesek elvégezni.

Kovács Ferenc tanácsnok: Tehát ha jól látom, az épület hátrafelé bővülne, de magát a játszóudvart kellene ennyivel bővíteni?

Bakosiné Márton Mária jegyző: Igen, mivel 12 fővel nő a létszám, ez 120 m2 plusz játszóudvart igényel. A jelenlegi játszóudvar 240 m2-es- mivel 24 gyermek részére lett kialakítva. Nekik azért lenne így jó, mert gondolkodtak ők abba, hogy másik irányba bővítenék, de van ott egy fából készült szerszám és játéktároló felállítva, amit akkor le kellene bontani és áthelyezni, mert hogy a 360 m2-es játszóudvarnak egyben kell lennie, nem külön-külön részekben. Ez a mi javaslatunk ezen feltételüknek is megfelel, hiszen a 1652 hrsz-ú ingatlanból játszóudvar részére felajánlott területrész közvetlenül csatlakozik a jelenlegi játszóudvarhoz, azzal határos lenne. Erre a 11 x 17,5 m nagyságú (mindösszesen 192,5 m2) terület pedig nem fog hiányozni használatban a szociális bérlakás bérlőinek sem, mivel nem használjál, csak a gond van vele nekik a rendben tartása miatt és ezen túl is elég nagy terület (udvar és kert) marad a számukra.

Kovács Ferenc tanácsnok: Tudom, hogy miről van szó, de azt nézem, hogy ez egy kockára van kihúzva, tehát ez lehetne másképp is, tehát a területen teljes hosszában, tehát lehetne egy téglalap alakú terület.

Bakosiné Márton Mária jegyző: De gondolom a praktikum azt diktálja, hogy ne egy hosszú keskeny téglalap alakú terület legyen a játszóudvar, hanem a játékok elhelyezése, azok átláthatósága szempontjából jobb, ha tömbösített formájú.

Trencsényi Imre polgármester: Kérem, aki egyetért azzal, hogy a Baptista bölcsőde kérelmét elfogadva, az Önkormányzat tulajdonát képező 1652 hrszú ingatlanból a játszóudvar bővítéséhez az ingatlan 11 méteres mélységéig mintegy 192,5 m2 területet biztosítsunk, azzal a kikötéssel, hogy a kerítés új helyre történő áthelyezését a Bölcsőde fenntartója köteles elvégezni, az kézfeltartással jelezze.

A Képviselő-testület a javaslatot 8 igen szavazattal elfogadta, és a következő határozatot hozta:

**D7**

**IBRÁNY VÁROS KÉPVISELŐ-TESTÜLETÉNEK**

**244/2020.(X.26.)KT.sz.**

**h a t á r o z a t a**

**Baptista Szeretetszolgálat használatába adott önkormányzati tulajdonban lévő Ibrány, Dobó I. utca .. sz. alatti Bölcsőde ingatlan területének növelése játszóudvar bővítése céljából**

A K É P V I S E L Ő - T E S T Ü L E T

1. a Baptista Szeretetszolgálat Gyermek és Ifjúsági Oktatási és Fejlesztő Központja , mint az Eperkert bölcsőde fenntartója kérelmének helyt ad és az önkormányzati tulajdonú, ibrányi 1654 hrsz. alatti ingatlanon lévő bölcsőde épület bővítése miatt szükségessé vált játszóudvar bővítéshez térítésmentesen biztosít önkormányzati területet, az önkormányzati tulajdonban lévő ibrányi 1652 hsz-ú (bölcsöde ingatlan keleti oldalával határos) önkormányzati ingatlanból annak 11 méteres mélységéig, mintegy 192,5 m2 nagyságban.
2. A bölcsőde fenntartójának kötelessége és költsége a telekhatáron lévő kerítés áthelyezése.

UTASÍTJA

a jegyzőt, hogy a döntésről értesítse Baptista Szeretetszolgálat Gyermek és Ifjúsági Oktatási és Fejlesztő Központját

Felelős: Bakosiné Márton Mária jegyző

Határidő: 2020. október 31.

* **TOP-4.3.1-15-SB1-2016-00003 azonosítószámú projekthez kapcsolódó – játszótér, sportpálya, közpark, közösségi tér és útépítés, térfigyelő rendszer kiépítése tárgyú közbeszerzési eljárásban beérkezett ajánlatok értékelése, az eljárás lefolytatásával összefüggő döntés meghozatal**

Trencsényi Imre polgármester: Az előterjesztést megtárgyalta Képviselő-testület Közbeszerzési Bizottsága, felkérem Kovács Ferenc urat, a Bizottság elnökét, hogy mondja el véleményüket a napirendi ponttal kapcsolatban.

Kovács Ferenc Közbeszerzési Bizottság elnöke: A napirendi pontot a Bizottság megtárgyalta. Egy helytelenül kiírt közbeszerzési pályázatot kell módosítanunk, a lényege nem változik, újra ki kell írni, a Közbeszerzési Bizottság egyhangúan támogatja.

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, hogy az előterjesztést a határozat-tervezet szerint fogadjuk el.

A Képviselő-testület a javaslatot 8 igen szavazattal elfogadta, és a következő határozatot hozta:

**A15**

**IBRÁNY VÁROS KÉPVISELŐ-TESTÜLETÉNEK**

**245/2020. (X.26.) KT. sz.**

**H a t á r o z a t a**

**TOP-4.3.1-15-SB1-2016-00003 azonosítószámú projekthez kapcsolódó – játszótér, sportpálya, közpark, közösségi tér és útépítés, térfigyelő rendszer kiépítése tárgyú közbeszerzési eljárásban beérkezett ajánlatok értékelése, az eljárás lefolytatásával összefüggő döntés meghozatal**

A K É P V I S E L Ő - T E S T Ü L E T

1. Elfogadja a Közbeszerzési Bizottság javaslatát, mely szerint a TOP-4.3.1-15-SB1-2016-00003 azonosítószámú projekt **„Városi területek rehabilitációja Ibrányban 2”** tárgyú a Kbt. 115. § (1) hirdetmény közzététele nélküli nemzeti nyílt közbeszerzési eljáráshoz kapcsolódóan, érvénytelennek nyilvánítja az 1. részajánlat tekintetében a Kala-Max Kft. (4492 Dombrád, Külterület hrsz: 0175/2), valamint a Rétköz-Ép Kft. (4487 Tiszatelek, Kossuth u. 114.) ajánlatát.
2. Elfogadja a Közbeszerzési Bizottság javaslatát, mely szerint a TOP-4.3.1-15-SB1-2016-00003 azonosítószámú projekt **„Városi területek rehabilitációja Ibrányban 2”** tárgyú a Kbt. 115. § (1) hirdetmény közzététele nélküli nemzeti nyílt közbeszerzési eljáráshoz kapcsolódóan, érvénytelennek nyilvánítja az 2. részajánlat tekintetében a Kala-Max Kft. (4492 Dombrád, Külterület hrsz: 0175/2), valamint a Rétköz-Ép Kft. (4487 Tiszatelek, Kossuth u. 114.) ajánlatát.
3. Elfogadja a Közbeszerzési Bizottság javaslatát, a „Városi területek rehabilitációja Ibrányban 2” t. közbeszerzési eljárást a Kbt. 75. § (2) bekezdés b) pontja alapján érvénytelennek nyilvánítja.
4. Elfogadja a Közbeszerzési Bizottság javaslatát, mely alapján a „Városi területek rehabilitációja 2” tárgyú közbeszerzési eljárás újboli kiírása a Kbt. 115. § (1) bekezdése alapján, hirdetmény közzététele nélküli nemzeti nyílt közbeszerzési eljárás szerint történik.

**Felhatalmazza a polgármestert**

# - a közbeszerzési eljárás ismételt megindítására és a Közbeszerzési szabályzatban foglalt előírások figyelembevételével a közbeszerzési eljárás lefolytatására.

Felelős: Trencsényi Imre polgármester

Határidő: 2020. november 15.

* **A 2020. október 30-ára tervezett Ambrózi emléktábla avatás ünnepség elhalasztása**

Trencsényi Imre polgármester: Az Ambrózi György emléktábla avatás október30-án 11 órára tervezett ünnepség elhalasztására teszek javaslatot, amire azt mondom, hogy azért van szükség, mert az utóbbi napok eseményei azt bizonyítják, hogy amit országos látunk - növekvő tendenciát a COVID fertőzés kapcsán - ez Ibrányban is sajnos tapasztalható, és érzékelhető. Különböző közösségekben megjelent már a vírus, úgy mint az osztálytermek, idősek otthona lakóit is veszélyezteti, csak az ott lakók között 25 esetben mutattak ki pozitív tesztet.

Az ünnepségre a gyerekek műsorral készültek, de nem léphetnek fel, mert önkéntes karanténban vannak, nem tudunk egy állófogadást megtartani, amit illene, és nagyobb veszélyt rejt magában ez az egész ünnepség, mint az a megemlékezés, amit mi most terveztünk itt megvalósítani. Valamikor tavasszal, ha a járványhelyzet azt már lehetővé teszi nézünk egy időpontot, amikor meg tudjuk tartani ezt a megemlékezést és emléktábla avató ünnepséget.

Egyébként Győrfi Sándor művészúrnál látogatást tettünk, és ő határidőre el is készítette ezt az emléktáblát. De sajnos napról-napra változik a helyzet, és ez a rendkívüli helyzet felülírja ezt a megemlékezést is, és azt gondolom meg tudjuk majd tartani egy olyan időpontban, amikor nem veszélyeztetjük sem a magunk, sem a meghívott vendégeink egészségét. Kérlek támogassatok ebben, és halasszuk el az ünnepséget.

**A Képviselő-testületi a javaslatot 8 igen szavazattal elfogadta, azzal egyetértett.**

Közérdekű bejelentések:

Szabó P. Judit képviselő-testületi tag: Bizonyára értesültek arról képviselő-társaim is, hogy a sportcentrumunkat be kellett zárni, mert egyik kollégánk COVID-os lett, kolléganőnk pedig szintén beteg. Most már nyithatnánk, de nagy dilemmában vagyok a sportcentrummal kapcsolatosan, hiszen ott is olyan közegről van szó, ahol maszkot nem használunk, és bár a kollégák már meggyógyultak, de félve nyitunk ki, nem tudom helyes lenne-e kinyitnunk.

Trencsényi Imre polgármester: Nagyon érdekes dolog ez, nekem a gyerekeim most kezdtek úszni tanulni, és olyan ügyesek voltak, de mi például úgy döntöttünk a feleségemmel, hogy amíg ez a helyzet van, nem merjük a gyerekeket vinni úszni. Többi szülő viszont ugyanúgy hordja a gyerekeit továbbra is. Nagyjából ugyanez a helyzet konditeremmel is, ahol vannak azok a megszállott bérletesek is, akik nem bírnak ki egy napot sem kondizás nélkül, és vannak akik tartanak a vírustól, és elővigyázatosságból inkább nem járnak.

Örülünk, hogy felhoztad ezt, mert egy önkormányzati intézményről beszélünk, és nyilván szükség van a bevételre, de nem biztos, hogy most van itt annak az ideje, hogy ki kellene nyitni a konditermet.

Kovács Ferenc tanácsnok: Felvetették nekem is a konditermet. Számtalan példa van, hogy relatíve biztonságosan lehet üzemeltetni. 1-2 ózongenerátort kellene vásárolni az önkormányzatnak, és ezzel kellene fertőtlenítenünk minden intézményt.

Nem egy nagy költség, erre érdemes lenne szerintem áldozni. Konditermet, óvodát, családsegítőt, tehát mindent lehetne ami önkormányzati tulajdonban van, a fertőtlenítést meg lehetne oldani ezzel a géppel.

Az emberek hozzá vannak szokva a szabadsághoz, és megfelelő feltételekkel meg lehetne oldani az üzemeltetést is. Hőt is mértek eddig is, ezután is lehet. Fertőtlenítő ki van téve.

Szabó P. Judit képviselő-testületi tag: A fertőtlenítő most is ki van téve, ki is van írva, hogy használniuk kell, mégsem teszik, volt aki méltatlankodott emiatt. Amiatt is zúgolódás volt, hogy egyszerre csak 8 embert engedtünk be, mert maximum ennyi ember tudja tartani a megfelelő távolságot.

Hogy működik ez, mondjuk napközben bezárunk 1 órára, míg kifertőtlenítik az épületet?

Kovács Ferenc tanácsnok: Nem, ezt nyitás előtt, vagy zárás után kell megcsinálni.

Trencsényi Imre polgármester: Rendben, ennek utána járhatunk, de most az a kérdés, hogy kinyissuk-e ebben az évben a konditermet, hiszen olyan mértékű, és olyan gyors a fertőzések száma, hogy nem hiszem, hogy most van itt ennek az ideje.

Tóth Balázsné képviselő-testületi tag: Én inkább a zárva tartást támogatnám. Aki sportolni szeretne az a szabadtérben megtalálja, hogy kiélje a sportolási igényét. Az, hogy megőrizzük az egészségünket, most sokkal fontosabb szempont.

Márkus Ferenc képviselő-testületi tag: Én is úgy gondolom, várnunk kell a nyitással, egyre több a fertőzött.

Kulcsár Béla alpolgármester: Több önkormányzat bezárta már, én is úgy gondolom, ne nyissunk ki, a fertőzöttek száma folyamatosan, drasztikusan emelkedik.

Tábori Tibor tanácsnok: Jó az ózongenerátor, tényleg tisztít, de arra is figyelni kell, hogy akkor virágot is ki kell pakolni, mert azok is elpusztulnak.

Egy vállalkozásban valaki azt mondja, hogy kinyitja a konditermet, lelke rajta. De mi, mint önkormányzat nem biztos, hogy ezt kellene követnünk, mert a fertőzöttek száma, tényleg folyamatosan emelkedik.

Trencsényi Imre polgármester: Tehát akkor a Képviselő-testület egyet ért abban, hogy maradjon zárva továbbra is a sportcentrum, mivel ez a továbbiakban is indokolt, és majd látjuk, hogy alakulnak a dolgok, annak megfelelően következő ülésen szintén beszélünk róla.

Kovács Ferenc tanácsnok: Több bejelenteni valóm is lenne. IMTEF bejárójával szemben folyamatosan megáll Nagyerdő felé a víz. Ott van egy csapadékvíz elvezető rendszer, amit kiépítettünk a KEVÍZ-zel karöltve, de a pálya szerkezete nem engedte meg, hogy abba a rétegbe letegyünk egy összefolyót, a generál 2000 pedig nem engedte, hogy oda tegyük az összefolyót. Azt meg kellene oldani, mert folyamatosan az úttest közepéig balesetveszélyessé teszi a nagyerdő felé vezető utat. Oda egy vízelnyelő aknát kellene önteni mindenféleképpen, én felajánlok egy 40x40 vízelnyelő aknám, egy rács kell rá, és meg lehet csinálni.

Trencsényi Imre polgármester: Ezt garanciában nem lehet megcsinálni?

Kovács Ferenc tanácsnok: Nem lehet, mert a pályázatban nem kitétel. Csak a kerékpárútra vonatkozott, a csapadékvíz elvezetésre nem.

Kossuth utcai közösségi házzal mi a helyzet? Nincs még átadva.

Trencsényi Imre polgármesteri hivatal: Használatbavételi engedélyre várunk, tehát be is van bútorozva, fel van szerelve klímával, mindennel, ki is adták, és kiderült, hogy nincs gázcsonk.

Bakosiné Márton Mária jegyző: Nincs leágazása, ki kell építeni most. Az igény be lett adva rögtön, de azt a tájékoztatást kaptuk a Tigáz-tól, hogy tömeges az igényük, türelmünket kérik.

Kovács Ferenc tanácsnok: Egyik legnagyobb sérelmem, hogy a Foglalkoztató ház, és a szociális bérlakások udvara szépen meg van csinálva, de a bejárón sárban mennek be az emberek. Tehát az úttest, és a lakások között sár van. A kivitelezőt nem lehet megkérni, hogy azt valamilyen úton módon szüntesse meg?

Kulcsár Béla alpolgármester: A nagyerdőn a kerékpárút mellett lévő kocsibejárók sincsenek megcsinálva.

Kovács Ferenc tanácsnok: De ezek önkormányzati tulajdonú épületek, ezeket jó lenne, ha a kivitelezők figyelmét felhívnánk rá.

A Tisza parton Bene Kálmán tanárúr kérése lenne, hogy említettek ott valami földmunkát amit meg fogtok csinálni. Mikor lesz ez megcsinálva?

Trencsényi Imre polgármester: Tárgyaltunk a FETIVIZIG vezetőjével m és engedélyezte, hogy a Tisza-parti strand területén 20-30 cm-es sávban a mostani agyagos talajból letoljunk, és a puha homokot, tiszai homokot próbáljuk meg a felszínre hozni. Próbaásást is végeztünk, és az bebizonyította, hogy így tényleg puha homokföveny érhető el. Letelepítettük a pályázatos konténereket, eszközöket határidőre, aztán fel kellett hozni, mert jött az áradás, aztán ellenőrzés volt, ezek mind hátráltatták a munkát. Igazából 1 hónap volt a nyár, és erre már nem volt időnk. Tehát nem volt most erre sem időnk, sem kapacitásunk.

A FETIViZIG hozzájárult, hogy mind a 2 irányban megnöveljük a strand területét, és most ősszel kellene csinálnunk, - ha az időjárás ezt lehetővé tenné, akár önkéntes munkával, akár a GAMESZ-al, kitakarítsuk azt az ártéri zöldet, ami ott van a strand területén. Illetve el lehetne most is tolni róla azt a 30 cm, de ahhoz nem járultak hozzá, hogy elvigyük, és ott csináljunk belőle strandfocipályát.

De az a kérdés, hogy ha jön tavasszal az áradás, mi történik azzal a homokkal. Beviszi a folyómederbe? De akkor ugyanaz történik, mint amikor Móré Zoliék beletolták a folyóba?.- és akkor iszapos lesz a strandolásra alkalmas meder, ami jelentősen rontja a minőségét a strandnak. Vagy visszaviszi? - de akkor teljesen feleslegesen dolgoztunk vele. Ezért én azt gondolom, hogy a tavaszi áradás után, a nyári strandszezon előtt kellene ezt a talajmunkát elvégezni, és kibővíteni a strand méretét, figyelembe véve a madarak fészekrakási szokásait is.

Kovács Ferenc tanácsnok: Hasonlóképpen gondolkodom én is. A GAMESZ gépei azonban alkalmatlanok erre a feladatra. Ez egynapos munka lenne egy dózerrel lehetne elvégezni ezt a feladatot. Tolmácsolom a választ Bene Kálmánnak.

Szennai János GAMESZ-vezető: Szeretném kérni a Képviselő-testületet, hogy A Hangtalanokért Egyesülettel kötött szerződést módosítsa úgy, hogy vegyenek bele egy olyan pontot, hogy a város területén elpusztult kutyák, macskák borzok, és egyéb állatok tetemének elszállítását is vállalják, ugyanis van több olyan konténerük, ami erre van kijelölve.

Kovács Ferenc tanácsnok: De nekik csak az azon a telephelyen elpusztult állattetemek tárolására van lehetőségük. Erre külön kellene valamit kitalálni.

Bakosiné Márton Mária jegyző: Régen a szeméttelepen volt lehetőség erre, ott volt egy ATEV-es tetemgyűjtő kihelyezve. De az a baj, hogy ezek kóbor elpusztult állatok. Egyébként a kistestű elhullott állat elhantolható saját területen jogszabály alapján. A közterületen levő tetemet önkormányzati területen megfelelő mélységben el lehet ásni.

Dóka Zoltán pénzügyi iroda vezető: Azt javaslom a Képviselő-testületnek, hogy bízzanak meg valakit, hogy vegye fel a kapcsolatot az Egyesülettel, és aztán közveetlenül velük tárgyaljunk erről a dologról, és következő testületi ülésen tájékoztatjuk a képviselő testület tagjai.

Trencsényi Imre polgármester: A járványhelyzetre tekintettel már érzékeljük, hogy az utóbbi időben növekedett a halálesetek száma a városban is, s nagy valószínűséggel a járványhelyzet súlyosbodása esetén erre hosszabb távon is számíthatunk. Ezért keresnünk kell annak a lehetőségét, hogy a ravatalozóban rendelkezzünk egy nagyobb igénybevételre is alkalmas hűtőkapacitással. Holnapi napon a GAMESZ (üzemeltető) vezetésével felülvizsgáljuk a ravatalozó hűtőkapacitását, keressük annak a lehetőségét hogyan tudnánk bővíteni, mert tekintettel csak erre a hétre, hogy 5 halott van, és felkészülve a következő hónapokra, a jelenleg rendelkezésre álló 4 halott hűtésére alkalmas kapacitás ezen az éven biztos, hogy kevés lesz. Amennyiben van arra megoldás az épület bővítése nélkül, hogy erre a problémára megoldást találjunk, akkor hatalmazzon fel a képviselő-testület, hogy az erre vonatkozó intézkedéseket megtegyem!

**A javaslatot a Képviselő-testület 8 igen szavazattal elfogadta, azzal egyetértett.**

Polgármester Úr megköszönte a Képviselő-testület munkáját, és az ülést bezárta.

**K.m.f.**

**Trencsényi Imre Bakosiné Márton Mária**

**polgármester jegyző**

**Haluska András**

**képviselő-testületi tag**

**Tábori Tibor**

**képviselő-testületi tag**